COMPUTER KI JANKARI ब्लॉग पर आप का स्वागत है.पहली बार microsoft ने इस बार ऐसा opreting system बनाया है जो एक साथ computer, tablet और smartphones पर चल सकता है.अब से पहले जितने भी opreting system बने थे वो सारे कंप्यूटर ऑपरेटिंग सिस्टम सिर्फ computer और laptop के लिए थे.पुराने किसी भी opreting system का इस्तेमाल smartphone पर नहीं किया जा सकता है.\nwindow 10 के7versions आएंगे जो अलग-अलग काम के लिए बनाए गए हैं\nWindows 10 Home : यह आम उपभोक्ता के लिए डेस्कटॉप एडिशन है जिसमें माइक्रोसॉफ्ट की तकनीक वाला डिजिटल cortana ब्राउजर और कई ऐप्स हैं.\nWindows 10 Mobile : यह मोबाइल फोन एडिशन है जो छोटी स्क्रीन के लिए शानदार है. इसमें यूनिवर्सल ऐप्स हैं. इसके अलावा ms office का नया टच एडिशन दिया गया है.\nWindows 10 Pro : यह छोटे बिजनेस वालों के लिए है जो कंप्यूटर, टैब्लेट्स और2इन 1 गैजट्स पर काम करते हैं.\nWindows 10 Enterprise : यह मझले और बड़े आकार के संगठनों के लिए बनाया गया है। संवेदनशील बिजनेस के लिए इसमें ज्यादा सुरक्षा वाले फीचर्स हैं.\nWindows 10 Education : यह स्कूल स्टाफ, ऐडमिनिस्ट्रेटर्स, टीचर्स और स्टूडेंट्स के लिए लाया गया है.\nWindows 10 Mobile Enterprise : यह मोबाइल पर बिजनेस करने वालों के लिए खासतौर से तैयार किया गया है। शानदार सिक्यॉरिटी फीचर्स और डिवाइस मैनेजमेंट से लैस यह एडिशन बिजनेसमेन को ज्यादा अच्छा अनुभव देगा.\nWindow 10 Iot core : यह एटीएम मशीनों, रीटेल पॉइंट वाले गैजट्स, हैंडहेल्ड टर्मिनल्स, इंडस्ट्रियल रोबॉटिक्स और कम कीमत वाली डिवाइसेज के लिए लाया गया है.\nक्या आप को मिलेगा windows 10 upgrade\nmicrosoft ने प्रचारित किया है कि उनकी ओर से पहली बार operating system का latest version free upgrade तौर पर उपलब्ध होगा.इस free windows 10 upgrade की पेशकश windows7और 8 और 8.1 उपकरणों के लिए होगी यानी जो users windows के 7, 8 या 8.1 operating system का इस्तेमाल कर रहे हैं, वे इसे इसकी लॉन्च डेट 29 जुलाई से एक साल के अंदर फ्री में अपग्रेड कर सकेंगे.विंडोज XP, 2000, 2001 या Vista आदि के लिए यह अपग्रेड उपलब्ध नहीं है.\nकैसे करें windows 10 upgrade\nwindows 10 upgrade करने से पहले यह देख लें कि आपके कंप्यूटर का प्रोसेसर 1 GHz या उससे ज्यादा गति का हो, रैम 32-bit वाले कंप्यूटर के लिए 1 जीबी और 64-bit वाले के लिए2जीबी हो, हार्ड डिस्क में कम-से-कम 20 जीबी की जगह खाली हो, WDDM ड्राइवर के साथ माइक्रोसॉफ्ट DirectX9ग्राफिक्स डिवाइस हो और माइक्रोसॉफ्ट में एक अकाउंट हो. इंटरनेट तो चाहिए ही. इस windows 10 upgrade को पूरा होने में एक घंटे से ज्यादा का समय लग सकता है.\nसबसे आसान तरीका है कि आप अपने कंप्यूटर के टास्क बार में इस निशान को देखें।\nइस निशान पर क्लिक करें, सामने आई स्क्रीन पर Reserve your free upgrade पर क्लिक करें.अपना ई-मेल आईडी डालें। अब 29 जुलाई के बाद एक सूचना के बाद आपका कंप्यूटर अपने आप ही अपडेट हो जाएगा. ज़रूरत पड़ने पर वहां आते निर्देशों का पालन कीजिए.\nअगर 29 जुलाई के पहले आपका मन बदल जाए या किसी तरह की शंका हो तो उसी task bar वाले विंडोज निशान पर right click करें. Check your upgrade status पर क्लिक करें. सामने दिख रही स्क्रीन पर Cancel Reservation पर क्लिक कर दें.\nयह सिर्फ एक साल तक के लिए फ्री होगा और उसके बाद लगने वाली फीस के बारे में अभी कोई जानकारी उपलब्ध नहीं है। एक साल के बाद आपको फीस देनी ही होगी.\nअगर आप यूं windows 10 upgrade नहीं करना चाह रहे तो microsoft से खरीदें.इसके तमाम एडिशन 120 से 200 डॉलर्स के बीच उपलब्ध हैं। अगर खरीद रहे हैं तो हमेशा के लिए झंझट खत्म.\nपहले window7और window 8 के पाइरेटेड वर्जन वालों को भी मुफ्त में नए विंडोज से अपग्रेडेशन सुविधा देने की बात कही गई थी, लेकिन अब कंपनी का कहना है कि इसका फायदा सिर्फ ऑरिजनल विंडोज 7, विंडोज 8 और विंडोज 8.1 का इस्तेमाल कर रहे लोगों को ही मिलेगा.\nwindows 10 में क्या होंगे खास फीचर्स\nwindow 10 को microsoft का अंतिम ऑपरेटिंग सिस्टम बताया जा रहा है.इस नए ओएस में ढेरों नए फीचर्स होंगे. इनमें कोर्टाना, कीबोर्ड-माउस से चलने वाले पीसी के अलावा टच ओरियंटेड टैब्लेट भी होगा.इसके अलावा यूजर्स अपने चेहरे और अंगुलियों के निशान से भी लॉगइन कर पाएंगे.बाकी फीचर्स की बात करें तो इसमें फ्रेश ऑफिस वर्जन, गेमर्स के लिए इम्प्रूव्ड सपोर्ट, नया बिल्ट इन फोटो, मैप, म्यूजिक और दूसरे ऐप हैं.\nविंडोज 10, विंडोज फोन और विंडोज टैब्लेट के साथ आसानी से सिंक्रनाइज किया जा सकता है.इसे दूसरी पोर्टेबल हाइब्रिड डिवाइसेस से भी कनेक्ट किया जा सकता है.यूजर्स मनपसंद तरीके से यूजर इंटरफेस की स्क्रीन को ऐडजस्ट कर सकेंगे। इसका सबसे ज्यादा फायदा टैब्लेट यूजर्स को महसूस होगा.\nडेस्कटॉप का स्टार्ट मेन्यू दो कॉलम में बंटा है, जिसमें पुरानी शैली के आइकन तो हैं ही, साथ ही नए प्रोग्राम्स की टाइल भी दिखाई देंगी. ये टाइल्स कस्टमाइज की जा सकेंगी.\nविंडोज स्टोर से डाउनलोड किए गए सभी ऐप डेस्कटॉप पर भी चलाए जा सकेंगे.\nऑपरेटिंग सिस्टम एक्स और लाइनक्स की खासियत रहा वर्चुअल डेस्कटॉप अब विंडोज में भी उपलब्ध रहेगा.\nविंडोज 10 मोबाइल में अडवांस कॉन्टिनम तकनीक का उपयोग किया गया है, जिससे इसे पर्सनल कम्प्यूटर की तरह इस्तेमाल किया जा सकेगा. यहां तक कि इसे बड़ी स्क्रीन में कनेक्ट करके प्रोजेक्टर की तरह भी उपयोग किया जा सकेगा. इस फीचर की वजह से आप अपने विंडोज मोबाइल को टीवी से भी कनेक्ट कर सकेंगे और कीबोर्ड व माउस भी जोड़ा जा सकेगा.\nmicrosoft ने विंडोज 10 के साथ कोर्टाना भी लॉन्च किया है. यह पर्सनल असिस्टेंस प्रोग्राम अपने आप में बेहतरीन अनुभव है.\nविंडोज 10 का डिजाइन ऑफिस वर्कर्स को ध्यान में रखते हुए बनाया गया है. नए वर्जन में windows 8 की खामियों को हटाया गया है.\nwindows 10 में क्या नहीं मिलेगा\nआम उपभोक्ता की नजर से देखें तो विंडोज 10 में सबसे बड़ी कमी होगी Windows Media Centre का ना होना. इस बार यह फीचर हटा लिया गया है.\nअब तक इस विंडोज मीडिया सेंटर की मदद से विंडोज7या 8 ओएस वाले कंप्यूटर्स पर ट्यूनर कार्ड लगाकर टीवी के कई चैनल्स देखे जा सकते हैं और मीडिया प्लेयर को फुल स्क्रीन में देखा जा सकता है.\nवर्चुअल असिस्टेंट प्रोग्राम कोर्टाना भी सिर्फ अमेरिका, यूके, फ्रांस, इटली, जर्मनी और स्पेन में ही मिलेगा, हालांकि अपडेशन के दूसरे चरण में यह बाकी देशों में भी उपलब्ध कराया जा सकता है.\nविंडोज हेलो (बायोमीट्रिक पासवर्ड के लिए उपयोगी) का उपयोग करने के लिए भी आपको इंफ्रारेड कैमरा और फिंगरप्रिंट रीडर की जरूरत पड़ेगी.\nएक्सबॉक्स म्यूजिक और एक्सबॉक्स विडियो का इस्तेमाल करने के लिए आपको स्ट्रीमिंग ऐप की जरूरत पड़ेगी. इसके लिए आपके विंडोज में रीजन आधारित लाइसेंस होना जरूरी है.\n1 Comment on window 10 की जानकारी hindi मेंwindow 10 faiyaz ahmad August 8, 2016 December 18, 2018 operating system, Window 10 Iot core, Windows 10 Home, Windows 10 Mobile, windows 8, Windows Media Centre\nOne thought on “window 10 की जानकारी hindi में”


What does Imran's departure and Sharif's coming to the post of Pakistan PM mean for India? understand - इमरान के जाने और पाकिस्तान PM पद पर शरीफ के आने के क्या है भारत के लिए मायने? समझें - Australian Live News\n10 अप्रैल 1973 को पाकिस्तान की संसद ने वहां के संविधान को मान्यता दी थी। ये दिन हमारे पड़ोसी देश के लिए बेहद अहम माना जाता है। लेकिन 49 साल बाद इसी दिन पाकिस्तान की जनता ने पहली बार देखा कि एक प्रधानमंत्री के तौर पर इमरान को अविश्वास प्रस्ताव के जरिए हटा दिया गया। क्रिकेट में उनके कैरियर का अंत जितने शानदार तरीके से हुआ था राजनीति में वो उतना ही नाटकीय और हैरत भरा रहा।\nलेकिन भारत के दृष्टिकोण से देखा जाए तो उनका जाना नए रिश्ते कायम होने की शुरुआत माना जा सकता है। उनके पूर्ववर्ती नवाज शरीफ हमेशा भारत के साथ बेहतर रिश्ते कायम करने के पक्षधर थे। अलबत्ता इमरान खान पिछले दो ढाई सालों से जिस तरह से पीएम नरेंद्र मोदी और संघ की जिस तरह से आलोचना कर रहे थे उससे रिश्ते बद से बदतर ही हुए।\nइमरान खान नया पाकिस्तान बनाने का वादा करके 2018 में सत्ता में आए थे। उन्होंने 18 अगस्त 2018 को पाकिस्तान के प्रधानमंत्री पद की शपथ ली थी। उनका 10 अप्रैल 2022 तक 1,332 दिनों का कार्यकाल रहा। वहां के इतिहास में आज तक किसी भी प्रधानमंत्री ने पांच साल का कार्यकाल पूरा नहीं किया है। अविश्वास प्रस्ताव पर मतदान के समय इमरान संसद के निचले सदन में मौजूद नहीं थे। इमरान को हटाए जाने के साथ ही नए प्रधानमंत्री के चुनाव की कवायद शुरू हो गई। मौजूदा सदन का कार्यकाल अगस्त 2023 तक का है।\n342 सदस्यीय नेशनल असेंबली में अविश्वास प्रस्ताव पर मतदान के दौरान संयुक्त विपक्ष को 174 सदस्यों का समर्थन मिला था, जो प्रधानमंत्री को सत्ता से बाहर करने के लिए जरूरी संख्याबल यानी 172 से अधिक था। पाकिस्तान में एक बार फिर से दिखा कि राजनेता सेना के हाथ की कठपुतली भर हैं। सेना से तल्ख हुए रिश्तों की वजह से ही इमरान को पद से हटना पड़ गया।\nसेना से संबंध बिगड़ने की शुरुआत तब हुई जब इमरान ने पिछले साल खुफिया एजेंसी आईएसआई के प्रमुख की नियुक्ति को समर्थन देने से इनकार कर दिया था। इसके बाद ऐसा माना जाता है कि उन्होंने शक्तिशाली सेना का समर्थन भी खो दिया था। खान लेफ्टिनेंट जनरल फैज हमीद को खुफिया प्रमुख बनाए रखना चाहते थे लेकिन सेना के आलाकमान ने पेशावर में कोर कमांडर के तौर पर उनका तबादला कर दिया था।\nहालांकि, रूस-यूक्रेन वॉर भी उनके पद से हटने के पीछे एक बड़ा कारण रहा। लड़ाई से पहले रूस की यात्रा करके इमरान ने अमेरिका के साथ अपने तमाम विरोधियों को मुखऱ कर दिया। सेना प्रमुख भी उनसे नाखुश थे। संकटग्रस्ट हुए तो भारत की तारीफ करने लग गए। इससे भी रावलपिंडी नाराज हुआ।\nDPIRD puts Perth suburbs, including Fremantle, in quarantine for polyphagous borer beetle\nHigh fertiliser pricesa‘perfect storm’ for farmers


शिमला में ट्रैफिक जाम से परेशान कारोबारी, पुलिस को दिए सुझाव » Right News India\nशिमला में ट्रैफिक जाम से परेशान कारोबारी, पुलिस को दिए सुझाव\nRIGHT NEWS INDIA: राजधानी शिमला में इन दिनों जाम से हाल बेहाल (Traffic Jam in Shimla) है. आलम ये है कि दो किलोमीटर का सफर तय करने में भी एक घंटे का समय लग रहा है. शहर के तकरीबन सभी क्षेत्रों में हर रोज जाम लग रहा है.\nलोगों के साथ ही बाहरी राज्यों से आने वाले पर्यटक भी जाम से परेशान हैं. वहीं अब इसका असर पर्यटन कारोबार भी पड़ने लगा है. पढ़ें पूरी खबर…\nशिमला: राजधानी शिमला में इन दिनों जाम से हाल बेहाल (Traffic Jam in Shimla) है. आलम ये है कि दो किलोमीटर का सफर तय करने में भी एक घंटे का समय लग रहा है. शहर के तकरीबन सभी क्षेत्रों में हर रोज जाम लग रहा है. लोगों के साथ ही बाहरी राज्यों से आने वाले पर्यटक भी जाम से परेशान हैं. वहीं अब इसका असर पर्यटन कारोबार भी पड़ने लगा है. जाम की समस्या से निजात दिलाने के लिए हिमाचल प्रदेश टूरिज्म स्टेक होल्डर एसोसिएशन में जिला प्रशासन और पुलिस को सुझाव दिए हैं और शहर में प्रवेश द्वार पर ट्रैफिक लाइट लगाकर ट्रैफिक को कंट्रोल करने को कहा है. साथ ही सड़क किनारे गाड़ियां खड़ी करने वालो पर कार्यवाही की मांग की है.\nहिमाचल प्रदेश टूरिज्म स्टेक होल्डर एसोसिएशन (Himachal Pradesh Tourism Stakeholder Association) अध्यक्ष महेंद्र सेठ ने कहा कि शिमला शहर में ट्रैफिक की समस्या दिनों दिन विकराल होती जा रही है. जिसका मुख्य कारण सही से प्लानिंग न होना है. शिमला की सबसे बड़ी बहुमंजिला पार्किंग और माल को जोड़ने वाली लिफ्ट को आस पास बनाया गया है, जिससे इस क्षेत्र में काफी जाम लगता है. उन्होंने कहा कि शहर के अन्य हिस्सों को पूरी तरह से नजरअंदाज किया गया है, क्योंकि अन्य हिस्सों में न तो कोई बहुमंजिला पार्किंग बनाई गई है और न ही माल रोड को जोड़ने वाली कोई अन्य लिफ्ट.शिमला में ट्रैफिक जाम से परेशान कारोबारी.\nउन्होंने कहा कि पुलिस विभाग ट्रैफिक और बढ़ने के बाद एडवाइजरी जारी कर रहा है, जिसका पर्यटन पर बुरा असर पड़ रहा है. उन्होंने कहा कि वीकेंड पर 11 घंटे में9हजार वाहन आने की बात कही जा रही है, लेकिन इतनी गाड़ियां आती नहीं है. शिमला पुलिस पर्यटकों को एडवाइजरी जारी करने के बजाय शहर में ट्रैफिक को नियंत्रित करने के लिए प्लान तैयार करे. उन्होंने कहा कि ट्रैफिक जाम के कारण शोघी से शिमला पहुंचने में डेढ़ घंटे से अधिक समय लगता है. इसको लेकर उन्होंने सुझाव दिया कि शहर में कई जगह ट्रैफिक लाइट लगाई जा सकती हैं, जिससे ये ट्रैफिक कंट्रोल हो सके. इसके अलावा शहर के मुख्य स्थानों पर किसी भी वाहन को सड़क किनारे पार्क करने की अनुमति न दी जाए.\nPosted in Himachal News, Shimla NewsTagged Businessmen troubled by traffic jam in Shimla, Chandigarh to Shimla traffic Today, Delhi Shimla highway, Himachal highway, Himachal highway News, Is Shimla closed today, Kasauli traffic update, Massive jam, Parwanoo-Shimla highway, Shimla jaam, Shimla road News today in Hindi, Shimla roads closed, Shimla to Kufri road condition today, suggestions given to police, Traffic jam news, Traffic situation in Shimla\nHPU में यूजीसी पे स्केल को लेकर शिक्षकों ने सरकार के खिलाफ खोला मोर्चा\nApple Season in Himachl: बीबीएन के गत्ता उद्योग इस बार 40 फीसदी अधिक सेब के कॉर्टन बॉक्स करेंगे तैयार


बजट में अर्थव्यवस्था के लिए कोई बड़ी राजकोषीय पहल नहीं की गई पर सरकार के पास आगे ऐसा करने का विकल्प\nहोमइलानॉमिक्सबजट में अर्थव्यवस्था के लिए कोई बड़ी राजकोषीय पहल नहीं की गई पर सरकार के पास आगे ऐसा करने का विकल्प\nवित्त मंत्री निर्मला सीतारमण के पास कर, राजस्व और सरकारी व्यय से असंबद्ध नीतिगत और विधायी बदलावों को लेकर बहुत कुछ करने का विकल्प है.\n2 February, 2020 04:45 pm IST\nनिर्मला सीतारमण | फोटो : प्रवीन जैन/दिप्रिंट\nवित्त मंत्री निर्मला सीतारमण ने अर्थव्यवस्था में मांग बढ़ाने के उपायों से संबंधित बड़ी अपेक्षाओं के बीच 2020-21 का केंद्रीय बजट पेश किया. अर्थव्यवस्था में सुस्ती और राजकोषीय दबाव के मौजूदा माहौल में ये काम आसान नहीं था.\nबजट में भले ही मांग बढ़ाने में मददगार कई उपाय हैं, पर अर्थव्यवस्था को लेकर किसी बड़ी राजकोषीय पहल की उम्मीदों पर बजट खरा नहीं उतरा.\nवैसे सच्चाई यही है कि बड़े राजकोषीय पहलकदमियों का स्कोप बहुत कम था. ऐसा लगता है कि वित्त मंत्री ने परिस्थितियों के अनुरूप जो कुछ भी संभव था, करने की कोशिश की है. पर वह संभवत: उन नीतिगत और विधायी बदलावों को लेकर और कदम उठा सकती थीं, जोकि अनिवार्यत: कर, राजस्व और सरकारी व्यय से संबद्ध नहीं हैं. हालांकि ये काम बाद में भी किया जा सकता है क्योंकि ये विषय धन विधेयक से संबद्ध नहीं हैं.\nसार्वजनिक ऋण प्रबंधन एजेंसी या वित्तीय निदान प्राधिकरण की स्थापना जैसे वित्तीय विधायी सुधार आगामी महीनों में किए जा सकते हैं. दरअसल अर्थव्यवस्था की भावी दिशा काफी कुछ बजट के बाद किए जाने वाले सुधारों पर निर्भर करेगी.\nराजकोषीय घाटे को लेकर बढ़ी पारदर्शिता\nबजट में राजकोषीय विस्तारवाद का रुख अपनाया गया है. सीतारमण को श्रेय मिलना चाहिए कि राजकोषीय घाटे के मामले में वह पूर्व के वर्षों के मुकाबले अधिक पारदर्शिता बरतते दिखाई देती हैं.\nयह भी पढ़ें : निर्मला सीतारमण के बजट से दो बिरादरी को सबसे ज्यादा फायदा- चार्टर्ड एकाउंटेंट और वित्त सलाहकार\nसर्वप्रथम, उन्होंने राजकोषीय जवाबदेही एवं बजट प्रबंधन (एफआरबीएम) अधिनियम के तहत तय लक्ष्यों से थोड़ा दूर हटने की घोषणा की. राजकोषीय घाटे का अनुमान 2019-20 के लिए (संशोधित अनुमान) 3.8 प्रतिशत, और 2020-21 के लिए (बजट अनुमान) 3.5 प्रतिशत है. जबकि एफआरबीएम लक्ष्य 2019-20 के लिए 3.3 प्रतिशत और 2020-21 के लिए3प्रतिशत थे. एफआरबीएम में ये प्रावधान है कि राजकोषीय घाटे के अनुमानित लक्ष्य से विचलन पर स्वत: ही ऐहतियाती कदम उठाए जाने लगते हैं. सीतारमण ने दोनों ही वर्षों के लिए लक्ष्य से 0.5 प्रतिशत के विचलन का फैसला किया है.\nदूसरी बात, लक्ष्य से दूर जाने के अलावा सीतारमण ने ये भी कहा कि वह सरकार द्वारा लिए गए उन ऋणों की एक सूची जारी करेंगी जोकि सरकारी उधार के आंकड़ों में दर्ज नहीं हैं. बजट आंकड़ों की विश्वसनीयता बढ़ाने की दिशा में ये एक स्वागतयोग्य कदम है.\nअर्थव्यवस्था को बढ़ावा देने के लिए वित्त मंत्री ने सालाना 15 लाख रुपये से कम आय वाले परिवारों को कुछ कर रियायतें दी हैं. नई टैक्स दरें आयकर स्लैब के समानांतर रखी गई है, और कर रियायत नहीं लेने के इच्छुक करदाता इस विकल्प को चुन सकते हैं. छोड़ी जा सकने वाली कर रियायतों के विवरण सामने आने पर ही इस प्रस्ताव के प्रभाव का आकलन संभव हो सकेगा.\nजिन कर रियायतों का सर्वाधिक उपभोग होता है उनमें से एक है आयकर अधिनियम की धारा 80सी के तहत मिलने वाली छूट, क्योंकि अधिकांश वेतनभोगी व्यक्ति पेंशन या प्रोविडेंट फंड में पैसे कटाता है, या बीमा खरीदता है. यदि कम आयकर दर का फायदा उठाने के लिए लोग इस रियायत को छोड़ते हैं, तो फिर इसका प्रभाव शायद अस्पष्ट रहे. यदि कर रियायतें नहीं मिलें तो लोग शायद इन माध्यमों के ज़रिए बचत नहीं करना चाहें.\nलोगों के बचत कम करने का एक परिणाम मांग में वृद्धि के रूप में दिखेगा क्योंकि लोगों के पास खर्च करने के लिए अतिरिक्त पैसे होंगे. पर दूसरी ओर, इसके कारण निवेश के लिए दीर्घावधि की बचत की मात्रा कम हो सकती है, जोकि भारतीय अर्थव्यवस्था में पहले ही अपर्याप्त है.\nबजट के आयकर संबंधी प्रावधानों का कुल मांग पर शायद सीमित असर ही दिखे.\nअर्थव्यवस्था को राजकोषीय बढ़ावा\nअर्थव्यवस्था को बढ़ावा देने वाले बहुप्रतीक्षित राजकोषी उपाय की संभवत: अवास्तविक अपेक्षा को पूरा नहीं किए जाने पर ऐसा लगता है कि बहुतों को बजट से निराशा हुई है.\nयह भी पढ़ें : मोदी ने बजट को साधारण कवायद बना दी है, बड़ी घोषणाएं राजनीतिक ज़रूरत के हिसाब से कभी भी हो सकती हैं\nहालांकि, इसका मतलब ये नहीं है कि सरकार अर्थव्यवस्था को बढ़ावा देने वाले उपाय नहीं कर सकती है. वर्तमान संकट के कारणों में से एक है वित्तीय सेक्टर की खराब हालत. इसलिए वित्तीय प्रणाली की स्थिति में सुधार के उपाय भी संकट के समाधान की प्रक्रिया का हिस्सा हैं. इनमें से बहुत से उपायों के लिए राजकोषीय संसाधनों की दरकार नहीं है.\nउदाहरण के लिए सूक्ष्म, लघु और मध्यम उद्यमों (एमएसएमई) को कर रियायतों से कहीं अधिक पूंजी की आसान उपलब्धता की ज़रूरत है. बैंकिंग सेक्टर एमएसएमई की ऋण जरूरतों में बमुश्किल5प्रतिशत का योगदान देता है. बैंकिंग सेक्टर मुख्यतया बड़ी कंपनियों को ऋण उपलब्ध कराता है, जो बैंकों से ऋण लेने के लिए हमेशा तैयार रहते हैं क्योंकि ये ऋण के सबसे सुविधाजनक स्रोत हैं.\nयदि सरकार एक विस्तृत और गतिशील बॉन्ड बाज़ार विकसित करने का प्रयास करे तो शायद बैंक कम साख वाले एमएसएमई उद्यमों को कर्ज देने पर ध्यान देना शुरू कर दें, जिनकी बाज़ार में अच्छे साख वाली बड़ी कंपनियों की मौजूदगी के कारण अभी अनदेखी की जाती है.\nअपने बजट भाषण में पिछले साल सीतारमण ने एक कहानी सुनाई थी. उन्होंने राजा को दी गई सलाह के रूप में उल्लिखित एक तमिल कविता के हवाले से कहा था: ‘ज़मीन के एक छोटे से टुकड़े पर धान की खेती से प्राप्त चावल के कुछ ढेर एक हाथी के लिए पर्याप्त होंगे. लेकिन यदि हाथी खुद खेत में घुसकर फसल खाने लगे तो? ऐसे में हाथी जितनी फसल को रौंदेगा, उससे कहीं कम खाएगा!’\nकर विभाग को वित्त मंत्री सीतारमण की सलाह सुननी चाहिए. शायद इसी संदर्भ में उन्होंने उत्पीड़न रोकने के लिए करदाताओं का एक चार्टर बनाने की घोषणा की है.\nयह भी पढ़ें : कहीं भी कर नहीं देने वाले एनआरआई को अब भरना पड़ेगा भारत में टैक्स: निर्मला सीतारमण\nये एक ऐसा कदम है जो निवेशकों के भरोसे को बढ़ाने में, और अर्थव्यवस्था के संकुचन को रोकने में मददगार साबित हो सकेगा.


सुर्खियां: मौसम में बदलाव, गर्मी से राहत और जयपुर में कुत्तों का आतंक_Newspaper review of Jaipur Change in Weather - News18 Hindi India\nप्रदेश में मौसम में आए बदलाव के बाद भीषण गर्मी से थोड़ी राहत मिली है. चूरू में शर्मनाक घटना सामने आई है. वहां एक महिला घरेलू प्रताड़ना से तंग आकर निर्वस्त्र होकर तीन किलोमीटर पैदल चलकर थाने पहुंची. राजधानी जयपुर में कुत्तों ने आतंक मचा रखा है.\nUpdated: May 13, 2019, 1:22 PM IST\nप्रदेश में मौसम में आए बदलाव के बाद भीषण गर्मी से थोड़ी राहत मिली है. वहीं चूरू में शर्मनाक घटना सामने आई है. वहां एक महिला घरेलू प्रताड़ना से तंग आकर निर्वस्त्र होकर तीन किलोमीटर पैदल चलकर थाने पहुंची. राजधानी जयपुर में कुत्तों ने आतंक मचा रखा है. यहां आवारा कुत्तों ने 10 लोगों को काट लिया. आज जयपुर बम धमाकों 11 बरसी है. राजस्थान में अवैध जोरों पर है. प्रदेश में सोमवार को प्रकाशित विभिन्न समाचार-पत्रों ने अपने अंक में इन सुर्खियों पर फोकस किया है.\nचूरू: अलवर गैंगरेप के बाद चूरू में सड़क पर निर्वस्त्र महिला\nदैनिक भास्कर ने आज के अपने अंक में प्रदेश में मौसम के बिगड़े मिजाज से जुड़े समाचार को प्रमुखता से प्रकाशित करते हुए बताया है कि विभिन्न इलाकों में लगातार चल रहे अंधड़ से लोगों को भारी परेशानियों का सामना करना पड़ रहा है. सुकून की बात यह है कि इस दौरान हुई बारिश और ओलावृष्टि से कई जगह पारा 39 डिग्री से नीचे पहुंच गया. चूरू जिले के बीदासर इलाके में शर्मसार कर देने वाली घटना सामने आई है. वहां एक महिला घरेलू प्रताड़ना से इतनी तंग आ गई कि वह निवस्त्र होकर थाने पहुंच गई. राजसमंद में खेत में जा रही चार महिलाओं पर तंदुए ने हमला कर उनको जख्मी कर दिया.\nराजस्थान पत्रिका ने भी मौसम के समाचार को प्रमुखता देते हुए बताया है कि बारिश से कई इलाकों में भीषण गर्मी से राहत मिली है. अखबार ने धौलपुर जिले में हो रहे अवैध खनन पर प्रकाशित अपने समाचार में बताया है कि वहां पुलिस के रवैये पर सवाल खड़े हो रहे हैं. अखबार ने अपनी एक विशेष रिपोर्ट में बताया कि हिमाचल प्रदेश से राजधानी जयपुर के रास्ते प्रदेश के विभिन्न इलाकों में चरस और कोकिन जैसे मादक पदार्थ पहुंच रहे हैं और युवा इनकी चपेट में आ रहे हैं.\nअंग्रेजी समाचार THE TIMES OF INDIA ने जयपुर में बीजेपी की ओर से अलवर गैंगरेप के खिलाफ किए गए प्रदर्शन पर फोकस किया है. जयपुर में कुत्तों के आतंक पर भी अखबार ने समाचार प्रकाशित कर बताया है कि नगर निगम ने 30 आवारा कुत्तों को पकड़ने का दावा किया है.


PM-KISAN: बदल गया नियम, 6000 रुपये चाहिए तो अब करना होगा यह काम - pm kisan samman nidhi rules change see now who can get the benefits of this scheme ndss\nPM-KISAN: बदल गया नियम, 6000 रुपये चाहिए तो अब करना होगा यह काम\nPM kisan samman nidhi: अगर आप भी पीएम किसान सम्मान निधि का फायदा लेते हैं तो आपके लिए बड़ी खबर है. सरकार ने पीएम किसान सम्मान निधि के नियमों (PM Kisan Rule Change) में बड़ा बदलाव कर दिया है. सरकार (Modi Government) ने कहा कि अब से6हजार रुपये सिर्फ उन्ही किसानों को दिए जाएंगे, जिनके नाम से खेत होगा.\nLast Updated: February 9, 2021, 6:49 AM IST\nनई दिल्ली: PM Kisan Samman Nidhi: अगर आप भी पीएम किसान सम्मान निधि का फायदा लेते हैं तो आपके लिए बड़ी खबर है. सरकार ने पीएम किसान सम्मान निधि के नियमों (PM Kisan Rule Change) में बड़ा बदलाव कर दिया है. सरकार (Modi Government) ने कहा कि अब से6हजार रुपये सिर्फ उन्ही किसानों को दिए जाएंगे, जिनके नाम से खेत होगा. बता दें पिछले कुछ समय से इस योजना के तहत कई तरह की गड़बड़ियां सामने आई हैं, जिन पर रोक लगाने के लिए सरकार ने यह बड़ा फैसला लिया है.\nयह भी पढ़ें: Gold Price Today: सस्ता हो गया सोना, रिकॉर्ड लेवल से 9000 रुपये गिर गया भाव, चेक करें लेटेस्ट रेट्स\nक्या हो रहा बदलाव?\nआपको बता दें नया रजिस्ट्रेशन करा रहे आवेदकों को अब से आवेदन फॉर्म में अपनी जमीन के प्लाट नंबर की भी जानकारी देनी होगी. जिन लोगों के संयुक्त परिवार है उन लोगों को अपने हिस्से की जमीन को अपने नाम पर कराना होगा. उसके बाद ही वह इस योजना का लाभ ले सकते हैं. बता दें अगर किसानों ने जमीन खरीदी है तो उसमें कोई परेशानी नहीं होगी.\nअगर कोई किसान खेती करता है लेकिन वह खेत उसके नाम न होकर उसके पिता या दादा के नाम हो तो उसे 6000 रुपये सालाना का लाभ नहीं मिलेगा. वह जमीन किसान के नाम होनी चाहिए. अगर कोई किसान किसी दूसरे किसान से जमीन लेकर किराए पर खेती करता है, तो भी उसे भी योजना का लाभ नहीं मिलेगा. पीएम किसान में लैंड की ओनरशिप जरूरी है. अगर कोई किसान या परिवार में कोई संवैधानिक पद पर है तो उसे लाभ नहीं मिलेगा. 10,000 रुपये से अधिक की मासिक पेंशन पाने वाले सेवानिवृत्त पेंशनभोगियों को इसका लाभ नहीं मिलेगा.\nयह भी पढ़ें: How to become crorepati: आपको भी बनना है करोड़पति तो अपनाएं ये टिप्स, होगा डबल फायदा\nपीएम किसान सम्मान निधि के तहत किसानों ऑनलाइन अप्लाई करना होता है फिर उस एप्लीकेशन को राज्य सरकार आपके रेवेन्यू रिकॉर्ड, आधार नंबर और बैंक अकाउंट नंबर का वेरिफिकेशन किया जाता है. राज्य सरकार जब तक आपके अकाउंट को वेरिफाई नहीं करती तब तक पैसे नहीं आते. जैसे ही राज्य सरकार वेरिफाई कर देती है तो फिर FTO जेनरेट हो जाता है फिर इसके बाद केंद्र सरकार अकाउंट में पैसे ट्रांसपर कर देती है.


सुशांत सिंह और सारा अली खान लिव इन रिलेशन में थे ? – JKG News : Hindi News, Breaking News in Hindi\nसुशांत सिंह और सारा अली खान लिव इन रिलेशन में थे ?\nमुंबई.सुशांत सिंह मौत प्रकरण में ड्रग्स एंगल की छानबीन में शनिवार को नार्कोटिक्स कंट्रोल ब्यूरो (एनसीबी) ने फिल्म अभिनेत्री दीपिका पादुकोण से साढ़े5घंटे तक गहन पूछताछ की है। लेकिन एनसीबी दीपिका से पूछताछ से संतुष्ट नहीं हुई है, इसलिए फिर से उनको बुला सकती है। इसी मामले में फिल्म अभिनेत्री श्रद्धा कपूर, सारा अली खान और करिश्मा प्रकाश से एनसीबी की पूछताछ जारी है। एनसीबी ने इन सबका मोबाइल फोन जब्त कर लिया है।\nसुशांत सिंह मौत मामले में ड्रग्स एंगल की जांच कर रही एनसीबी ने सबसे पहले फिल्म अभिनेत्री रिया चक्रवर्ती को चैट के आधार पर गिरफ्तार किया था। रिया से पूछताछ ने बाद एनसीबी ने इस मामले में क्वान टैलेंट कंपनी की मैनेजर जया साहा से पूछताछ किया था। जया साहा ने दीपिका पादुकोण, सारा अली खान और श्रद्धा कपूर के नाम एनसीबी को बताए थे। जया साहा ने ड्रग संबंधी मोबाइल चैट भी एनसीबी को सबूत के दौर पर दिया। इस चैट ग्रुप की एडमिन दीपिका पादुकोण थीं। इतने सबूत मिलने के बाद शनिवार को एनसीबी ने दीपिका पादुकोण, श्रद्धा कपूर, सारा अली खान और करिश्मा प्रकाश को छानबीन के लिए बुलाया था।\nसूत्रों के अनुसार दीपिका ने पूछताछ में व्हाट्सअप ग्रुप की बात स्वीकार कर ली है। दीपिका ने एनसीबी को बताया कि चैट में प्रयुक्त माल शब्द का मतलब ड्रग नहीं है, वह सिगरेट की बात कर रही थीं। इसी तरह उन्होंने कभी भी ड्रग न लेने की बात एनसीबी को बताया है। पूछताछ करते समय एनसीबी के डिप्टी डायरेक्टर के.पी.एस.मलहोत्रा खुद उपस्थित थे। एनसीबी ने दीपिका से दर्जनों सवाल किए लेकिन दीपिका ने संतोषजनक जवाब नहीं दिया है। एनसीबी की टीम फिल्म अभिनेत्री सारा अली खान, श्रद्धा कपूर व करिश्मा प्रकाश से पूछताछ कर रही है। सारा अली खान ने बताया कि वह सुशांत सिंह के साथ लिव इन रिलेशन में थीं। सारा ने एनसीबी को बताया कि वह सुशांत के साथ थाईलैंड गई थीं और सुशांत शुटिंग के दौरान ड्रग का सेवन करते थे। एनसीबी की पूछताछ अब भी जारी है।\nपुलिस और कोरोना के बीच जारी है जंग, चुनौतियों के बावजूद भी डटे हुए हैं जवान\nवेब मीडिया एसोसिएशन के अध्यक्ष अनिल महाजन ने किस एप पर प्रतिबंध लगाने की मांग की है, जानने के लिए पढ़ें


पुतिन की चेतावनी, सीरिया पर फिर हमला हुआ तो होगा बवाल - Big News\nपुतिन की चेतावनी, सीरिया पर फिर हमला हुआ तो होगा बवाल\nApril 16th, 2018 BBC News National\nसीरिया के मसले पर अमरीका और रूस के बीच ‘तू-तू-मैं-मैं’ का खेल रुकता हुआ नहीं दिख रहा है.\nराष्ट्रपति पुतिन ने रविवार को चेतावनी दी कि अगर अमरीका ने सीरिया में फिर से कोई सैन्य कार्रवाई की तो निश्चित तौर पर दुनिया में अफरातफरी मच जाएगी.\nडूमा में हुए रासायनिक हमले के बाद शनिवार को अमरीका, फ्रांस और ब्रिटेन ने एक साझा सैन्य कार्रवाई में सीरिया सरकार के तीन ठिकानों पर बमबारी की थी.\nहालांकि रूस ने अपने अधिकारिक बयान में पहले भी इस कार्रवाई की आलोचना की थी लेकिन ये पहली बार है जब पुतिन ने खुद अमरीका को सीरिया पर आगे कोई कार्रवाई करने को लेकर चेतावनी दी है.\nरूस के राष्ट्रपति दफ़्तर से जारी बयान में कहा गया है, “व्लादिमीर पुतिन ने ज़ोर देकर कहा है कि अगर संयुक्त राष्ट्र के चार्टर का उल्लंघन कर इस तरह की कार्रवाई होती रही तो निश्चित तौर पर अंतरराष्ट्रीय संबंधों में अराजकता की स्थिति पैदा हो जाएगी.”\nबयान के मुताबिक पुतिन और ईरान के राष्ट्रपति हसन रूहानी के बीच फ़ोन पर बातचीत हुई और दोनों नेताओं का मानना है कि शनिवार को सीरिया में हुए हमले के बाद सीरिया के संघर्ष के राजनीतिक हल की गुंजाइश को काफ़ी नुकसान पहुंचाया है.\nसीरिया के दमिश्क और होम्स में सैन्य कार्रवाई के बाद अमरीका अब दूसरे रास्ते से सीरिया की बशर-अल-असद सरकार पर दबाव बनाने की कोशिश में है.\nरविवार को संयुक्त राष्ट्र में अमरीका की राजदूत निकी हेली ने बताया कि अमरीका उन रूसी कंपनियों के खिलाफ़ आर्थिक प्रतिबंध लगाने की कार्रवाई करेगा जो सीरिया सरकार के साथ जुड़ी हैं.\nप्रतिबंधों के लिए तैयार रूस\nसीरिया में हमले को लेकर रूस संयुक्त राष्ट्र से निंदा प्रस्ताव हासिल करने में नाकाम रूस अमरीका की इस नई कार्रवाई को लेकर विरोध कर रहा है.\nअमरीका के टीवी चैनल सीबीएस को दिए एक इंटरव्यू में निकी हेली ने कहा कि अमरीका सोमवार को रूसी कंपनियों पर आर्थिक प्रतिबंध लगाएगा जो सीरिया सरकार के कथित रासायनिक हमले में उसकी मदद कर रही थीं.\nइस बयान के जवाब में रूसी संसद के ऊपरी सदन में रक्षा समिति के उपनिदेशक एवगेनी सेरेब्रेनिकोव ने कहा कि रूस भी इन प्रतिबंधों के लिए तैयार है.\nसरकारी न्यूज़ एजेंसी आरआईए के मुताबिक उन्होंने अपने अधिकारिक बयान में कहा,”प्रतिबंध हमारे लिए मुश्किल खड़े करेंगे लेकिन हमसे ज्यादा वे अमरीका और यूरोप को नुकसान पहुंचाएंगे.”\n7 अप्रैल के डूमा शहर में कथित रासायनिक हमले के जवाब में शनिवार को अमरीका, फ्रांस और ब्रिटेन ने साझा सैन्य कार्रवाई में सीरिया के कुछ ठिकानों पर 105 मिसाइलें दागी. अमरीका का मानना है कि ये जगहें सीरिया सरकार के रासायनिक हथियार बनाने के केंद्र हैं.\nतीनों देश अल-असद सरकार को इस रासायनिक हमले का ज़िम्मेदार मानते हैं.\nकई चश्मदीदों और मानवाधिकार संस्थाओं के मुताबिक इस हमले में दर्जनों लोगों की मौत हो गई थी.\nसीरिया सरकार और उसके सहयोगी रूस और ईरान ने इन आरोपों को पश्चिम की साज़िश कहकर ख़ारिज किया है.\nइस हमले से पहले रूस ने धमकी दी थी कि अगर अमरीका सीरिया पर हमला करता है तो युद्ध छिड़ सकता है.\nसंयुक्त राष्ट्र में रूस के राजदूत वासिली नेबेन्जिया ने पिछले हफ्ते ही कहा था कि अगर अमरीका सीरिया पर हमला करता है तो रूस और अमरीका के बीच युद्ध की आशंका से इनकार नहीं किया जा सकता.\nआख़िर इज़रायल ने क्यों किया था सीरिया पर हमला?\nआखिरकार ट्रंप ने सीरिया में सैन्य कार्रवाई की लेकिन रविवार तक रूस की प्रतिक्रिया सिर्फ निंदा तक ही सीमित रही और कोशिश रही कि संयुक्त राष्ट्र सुरक्षा परिषद भी निंदा कर दे.\nहालांकि अमरीका ने साफ़ किया कि सीरिया में इस तरह कार्रवाई की गई जिससे वहां मौजूद रूस और ईरान की सैन्य टुकड़ियों को नुकसान नहीं पहुंचा.\nइस हमले को लेकर ब्रिटेन ने कहा कि रूस को इस बमबारी से पहले सावधान नहीं किया गया था जबकि फ्रांस ने बाद में कहा कि रूस को पहले बताया गया था.\nसीरिया के सरकारी चैनल के मुताबिक सीरिया ने उन केंद्रों को रूस की सूचना के बाद बमबारी से कई दिन पहले ही खाली करवा लिया गया था.\nकथित रासायनिक हमले के बाद अमरीका के राष्ट्रपति डोनल्ड ट्रंप ने कहा था कि ना सिर्फ सीरिया बल्कि रूस और ईरान को अंतरराष्ट्रीय नियमों को तोड़ने की कीमत चुकानी होगी.\nImage caption कई चश्मदीदों और मानवाधिकार संस्थाओं के मुताबिक डूमा पर कथित रासायनिक हमले में दर्जनों लोगों की मौत हो गई थी\nक्या ये नया शीत युद्ध है?\nकई जानकारों का मानना है कि इस बमबारी के बाद रूस और अमरीका के बीच अब अंतरराष्ट्रीय संबंधों के स्तर पर मुकाबला होगा.\nबल्कि पिछले हफ्ते से ही संयुक्त राष्ट्र सुरक्षा परिषद सीरिया के समर्थक और आलोचक देशों के लिए अखाड़ा बना हुआ है.\nशुक्रवार के सत्र में संयुक्त राष्ट्र के महासचिव एंटोनियो गुट्रेस ने माना था कि सीरिया की लड़ाई में शामिल देशों के बीच विवाद, फ़िलहाल विश्व सुरक्षा और शांति के लिए सबसे बड़ा ख़तरा है. वे इस स्थिति को नया शीत युद्ध कहते हैं.\n“बढते तनाव और ज़िम्मेदारी तय करने के लिए किसी समझौते तक ना पहुंच पाने की स्थिति में सैन्य हमले बढ़ने का खतरा बढ गया है.”\nगुट्रेस ने ये भी कहा कि इस नये शीत युद्ध से ये भी पता चलता है कि ऐसे खतरों से निपटने के लिए दशकों पहले जो विकल्प मौजूद थे, वे अब नहीं रहे और इसलिए उन्होंने देशों से इस ख़तरे की स्थिति में ज़िम्मेदारी से काम लेने की बात कही.


Lockdown Update: देश के 150 जिलों में लगेगा Lockdown! स्वास्थ्य मंत्रालय ने कही ये बात - Prime News\nHome Prime देश के 150 जिलों में लगेगा Lockdown! स्वास्थ्य मंत्रालय ने कही ये...\nदेश के 150 जिलों में लगेगा Lockdown! स्वास्थ्य मंत्रालय ने कही ये बात\nदेश के कई जिलों में लॉकडाउन का खतरा मंडरा रहा है। मंत्रालय ने एक हाईलेवल मीटिंग में केंद्र से इसकी सिफारिश की है।\nNew Delhi: देश में हर रोज बढ़ रहे कोरोना के मामलों के बाद देश के कई जिलों में लॉकडाउन (Lockdown Update) का खतरा मंडरा रहा है। स्वास्थ्य और परिवार कल्याण मंत्रालय के मुताबिक अगर इन जिलों में लॉकडाउन नहीं लगाया गया तो कोरोना की संख्या और बढ़ सकती है। मंत्रालय ने मंगलवार को एक हाईलेवल मीटिंग में केंद्र से इसकी सिफारिश की थी।\nदेश में पहली बार3लाख से ज्यादा मौत, एक्टिव केस 16.55 फीसदी\nमंत्रालय ने केंद्र सरकार से 15 फीसदी से अधिक संक्रमित दर वाले जिलों में लॉकडाउन (Lockdown Update) लगाने की सिफारिश की है। इस दौरान केवल आवश्यक सेवाओं को छूट देने को भी कहा है। वहीं मीडिया रिपोर्ट के मुताबिक एक वरिष्ठ अधिकारी ने बताया कि ऐसे जिले जहां संक्रमण की दर अधिक है, वहां कोरोना की रफ्तार रोकने के लिए ये कदम उठाने की जरूरत है।\nदिल दहला देगा ये मंजर, राजधानी के श्मशान घाटों में हुई लकड़ी की कमी\nबता दें कि स्वास्थ्य मंत्रालय की ओर से जारी ताजा आंकड़ों के अनुसार, पिछले 24 घंटों में3लाख 60 हजार 960 नए केस सामने आए है। जबकि3हजार 293 लोगों की मौत हुई है। वहीं2लाख 61 हजार 162 लोग इस बीच वायरस से ठीक भी हुए हैं।\nपिछली ख़बरदिल दहला देगा ये मंजर, राजधानी के श्मशान घाटों में हुई लकड़ी की कमी\nअगली ख़बर550 रु में शुरु करें PPF अकाउंट, जानें क्या करना होगा?


अरविन्द केजरीवाल भी मानते हैं कि फ़र्ज़ी है बटला हाऊस एनकाउंटर – BeyondHeadlines\nनई दिल्ली : बटला हाऊस ‘एनकाउंटर’ के आज दस साल पूरे हो चुके हैं. लेकिन आज भी सवाल वहीं के वहीं हैं. आज भी इस ‘एनकाउंटर’ की कोई जांच नहीं हो सकी है, जबकि पिछले दस सालों से लगातार ये मांग पूरे देश भर में उठती रही है कि इस ‘एनकाउंटर’ की निष्पक्ष जांच हो.\nकभी दिल्ली के हरदिल अज़ीज़ मुख्यमंत्री अरविन्द केजरीवाल भी इस ‘एनकाउंटर’ की निष्पक्ष जांच की वकालत करते थे. उन्होंने भी दिल्ली पुलिस की थ्योरी पर सवाल उठाया था. वो भी इसे फ़र्ज़ी मानते थे. उनके ये विचार तब थे, जब वो सामाजिक कार्यकर्ता हुआ करते थे, लेकिन आज जब वो सरकार में हैं तो इस ‘एनकाउंटर’ को भूल चुके हैं. अपने पुराने बयान से पलट चुके हैं.\nयहां देखिए आज से क़रीब दस साल पहले उनकी क्या राय थी. इस संवाददाता ने उनसे ये बातचीत 2008 के आख़िर में की थी. ख़ास बात ये भी है कि उस समय इस ‘एनकाउंटर’ का पोस्टमार्टम रिपोर्ट भी पब्लिक डोमेन में नहीं आया था. देखिए इस वीडियो में अरविन्द केजरीवाल क्या कह रहे हैं…


heart attack warning before one month\nदिल की अच्छी सेहत के लिए आपको हमेशा आपको सेहतमंद खानपान और व्यायाम पर ध्यान देना चाहिए। इसके अलावा आपकी नज़र अपनी सेहत पे भी बनी रहनी चाहिए। तकनीकी रूप से हार्ट अटैक तब आता है जब हार्ट का कोई हिस्सा ब्लॉक हो जाता है एवं हार्ट को ऑक्सीजनयुक्त रक्त नहीं मिल पाता। ऐसे में तुरंत इलाज न मिलने पर मरीज़ की मृत्यु भी हो सकती है।\nअन्य लक्षण जो कि हार्ट की किसी समस्या को इंगित करता है वह है हांफ भर आना। जब शरीर को पर्याप्त मात्रा में ऑक्सीजन नहीं मिल पति उस परिस्थिति में ऐसा होता है। इसके अलावा अक्सर आपको गहरी सांस लेने की भी आवश्यकता महसूस होती है।\nHeart Attack, Heart Blockage, Prevent Heart Disease, Treatment for Heart Blockage\nPrevious Post Previous post: ज्यादा ईमानदारी सफलता के लिए ठीक नहीं होती: चाणक्य नीति\nNext Post Next post: क्या आप जानते हैं शनिदेव को तिल और तेल क्यों चढ़ाया जाता है?\nहमेशा जवान दिखने के लिए अपनाएं ये सदियों पुराने नुस्खे.\nNidhi Shrivastava October 1, 2015 June 29, 2016 Leaveareply\nPooja Khare September 28, 2015 June 30, 2016 Leaveareply\nPooja Khare October 19, 2016 October 19, 2016 Leaveareply


थाईलैंड में लोगों का दिल जीतने वाली बेबी डुगोंग ‘मरियम’ की मौत - Navabharat\nHome/लाइफस्टाइल/थाईलैंड में लोगों का दिल जीतने वाली बेबी डुगोंग ‘मरियम’ की मौत\nNavabharat Hindi News August 17, 2019\nबैंकॉक. थाईलैंड में बचावकर्ताओं से लिपटकर खुद को बचाने की गुहार लगाने वाली बेबी डुगोंग तमाम कोशिशों के बावजूद ंिजदगी की जंग हार गई. प्लास्टिक खाने से बीमार पड़ी बेबी डुगोंग की मौत हो गई है. बीमारी से संघर्ष करने के उसके जुझारू जज्बे ने लोगों का दिल जीत लिया और समुद्र में बढ़ते प्लास्टिक प्रदूषण पर लोगों का ध्यान आर्किषत किया.\n‘मरियम’ नाम की डुगोंग कुछ महीने पहले दक्षिण-पश्चिमी थाईलैंड के तट पर बहकर आयी थी और उसकी बचावकर्ताओं से लिपट जाने वाली तस्वीरें वायरल हो गई थीं. मरियम के बाद एक और अनाथ डुगोंग अब सुर्खियों में है. उसने थाईलैंड की राजकुमारी का ध्यान खींचा. राजकुमारी ने उसका नाम ‘‘जमील’’ रखा और उसकी गतिविधियों का चौबीसों घंटे सीधा प्रसारण हो रहा है.\nडुगोंग एक मध्यम आकार का समुद्री स्तनधारी प्राणी है जो विश्व के कई भागों में तटीय क्षेत्रों में पाया जाता है. त्रांग प्रांत के समुद्री पार्क के प्रमुख चैयाप्रुक वेरावॉन्ग ने बताया कि मरियम को बचाने की काफी कोशिशें की गई लेकिन आधी रात को उसकी मौत हो गई. उन्होंने बताया कि उसकी मौत खून में संक्रमण से हो गई. उसकी आंत से प्लास्टिक का कचरा निकला.\nएक पशु चिकित्सक नांतारिका चान्सू ने फेसबुक पर पोस्ट किया, ‘‘उसने हमें सिखाया कि प्यार कैसे किया जाता है और फिर चली गई जैसे कह रही हो कि सबको बताओ कि हमारी देखभाल करे और हमारी प्रजाति का संरक्षण करे.’’ चान्सू ने कहा कि मरियम की मौत से सीख लेने की जरूरत है.\nथाईलैंड में सुर्खिया बटोरने वाले डुगोंग ताजा समुद्री प्राणी हैं. थाईलैंड के प्लास्टिक प्रदूषण से ग्रस्त समुद्र जीवों को लिए खतरा बन गए हैं. डुगोंग को समुद्री गाय भी कहा जाता है. दोनों डुगोंग दक्षिणी थाईलैंड में मिले. यहां करीब 250 समुद्री गाएं हैं. जमील नाम का मतलब ‘‘सुंदर समुद्री राजकुमार’’ है और उसकी फुकेत में अलग से देखभाल की जा रही है.\nसमुद्री और तटीय संसाधन विभाग के फेसबुक पन्ने पर भी मरियम की मौत की घोषणा की गई है. इस पोस्ट पर देखते ही देखते 11,000 से अधिक शेयर और हजारों टिप्पणियां की गई. लोगों ने उसकी मौत पर शोक जताया.


हिंदी के जानेमाने लेखक, कथाकार असग़र वजाहत से खास बातचीत - Asghar Wajahat interview,acandid talk with Syed Asghar Wajahat - AajTak\nहमारे देश में धीरे-धीरे लोकतंत्र को हाइजैक कर लिया गया: असग़र वजाहत से बेबाक बतकही\nअसग़र वजाहत से यह बेबाक गुफ़्तगू यह बताती है कि तरक्की के नाम पर आज भले ही समाज, देश और दुनिया चाहे जो दावा करें, इनसानियत से हमारा नाता धीरे-धीरे कम हुआ है, जो चिंतनीय भी है और विचारणीय भी\nअसग़र वजाहतः कथाकार जिनकी कहानियां हमेशा झकझोरती हैं\n(अपडेटेड 29 अक्टूबर 2021, 1:51 PM IST)\nविश्व-पर्यटक और अपने विचारों से बड़े-बूढ़ों से लेकर युवाओं तक को झकझोरने वाले जाने-माने लेखक, कथाकार, नाटककार, फिल्मकार, चित्रकार, संपादक, प्राध्यापक प्रोफेसर असग़र वजाहत का कोई एक परिचय नहीं है. वे अपने विचारों को लेकर इतने मस्तमौला और बेबाक हैं कि अकसर चौंकाते हैं, तो उनके चित्र एक अलग दुनिया सरज देते हैं. वह अपनी लघु कथाओं से एक बड़े पाठकवर्ग पर मारक असर रखते हैं और अपने तीखे सवालों से चिंतकों, विचारकों तक को तिलमिला देते हैं. इसीलिए वजाहत साहब से बातचीत करना हमेशा आनंददायक रहता है. अभी पिछले दिनों उनसे जब 'साहित्य तक' के साप्ताहिक कार्यक्रम 'बातें-मुलाकातें' के लिए बात की थी, तो याद आया कि वजाहत साहब से एक बातचीत मैंने उनके जन्मदिन पर की थी, पर कोरोना की उठापटक के बीच इसे लगा नहीं पाया था.\nअसग़र वजाहत जन्म5जुलाई, 1946 को उत्तर प्रदेश के फतेहपुर में हुआ. उन्होंने अलीगढ़ मुस्लिम विश्वविद्यालय से हिन्दी में स्नातकोत्तर और डॉक्टरेट की उपाधि हासिल की तथा जवाहरलाल नेहरू विश्वविद्यालय से पोस्ट डॉक्टोरल रिसर्च किया. दिल्ली के जामिया मिल्लिया इस्लामिया में अध्यापन किया. आप5वर्षों तक हंगरी के बुडापेस्ट में भी अध्यापक रहे. यूरोप, अमेरिका के कई विश्वविद्यालयों में व्याख्यान दिया, और वापस दिल्ली लौट आए और पढ़ाने लिखाने के बीच लेखन का क्रम जारी रखा.\nआप पूरी दुनिया घूमने की ललक रखने वाले एक ऐसे यात्री हैं, जिनकी इच्छा पैरों से पूरी धरती को नापने की है. जहां जाते हैं, टिकते हैं. वहां के समाज से मिलते हैं और अकसर सार्वजनिक परिवहन से यात्रा करते हैं. विविध विधाओं में आपके लेखन की बात करें, तो अब तक आपकी चालीस के करीब पुस्तकें प्रकाशित हो चुकी हैं, जिनमें5उपन्यास, 1 उपन्यासिका, 8 पूर्णकालिक नाटक,4यात्रा संस्मरण, एक नुक्कड़ नाटकों का संग्रह और 'हिंदी-उर्दू की प्रगतिशील कविता' पर एक आलोचना पुस्तक शामिल है.\nआपकी चर्चित कृतियों में उपन्यास 'सात आसमान', 'पहर-दोपहर', 'कैसी आगी लगाई', 'बरखा रचाई', 'धरा अँकुराई', उपन्यासिका- 'मनमाटी'; कहानी संग्रह- 'दिल्ली पहुंचना है', 'स्विमिंग पूल', 'सब कहाँ कुछ', 'मैं हिन्दू हूं', 'मुश्किल काम' और 'डेमोक्रेसिया' के अलावा लघु कथा संग्रह 'भीड़तंत्र' शामिल है. यही नहीं 'प्रतिनिधि कहानियां', 'प्रिय कहानियां' और 'श्रेष्ठ कहानियां' नाम से भी आपकी कहानियों का संकलन आ चुका है. आपके लिखे नाटकों में 'फिरंगी लौट आई', 'इन्ना का आवाज', 'वीरगति', 'समिधा', 'जिस लाहौर नहीं देख्या ओ जम्याइ नई' और 'अकि', 'गोडसे@गांधी.कॉम', 'पाकिटमार रंगमंडल' ने खूब चर्चा बटोरी. इन सभी नाटकों का एक संकलन 'असग़र वजाहत के आठ नाटक' और 14 नुक्कड़ नाटकों का संग्रह 'सबसे सस्ता गोश्त' नाम से प्रकाशित हो चुका है. आपके यात्रा वृत्तांत 'चलते तो अच्छा था', 'पाकिस्तान का मतलब क्या', 'रास्ते की तलाश में', 'दो कदम पीछे भी' नाम से प्रकाशित हो चुका है.\nआपकी विविध-विधाओं पर लिखी पुस्तकों में धारावाहिक 'बूंद-बूंद', निबंध 'ताकि देश में नमक रहे'; 'बाकरगंज के सैयद', 'सफाई गंदा काम है' शामिल है. अध्यापन और रचनात्मक लेखन के अलावा आपने नियमित रूप से कई अखबारों और पत्रिकाओं के लिए भी लिखा. साल 2007 में आप बीबीसी हिन्दी के अतिथि सम्पादक भी रहे, तो साहित्यिक पत्रिका 'हंस' के लिए 'भारतीय मुसलमान: वर्तमान और भविष्य' विषय पर आधारित अंक में अतिथि सम्पादक की भूमिका निभाई. आप 'वर्तमान साहित्य' पत्रिका के 'प्रवासी साहित्य' पर केंद्रित विशेषांकों के सम्पादक रहे. आपने कुछ फिल्मों के लिए पटकथा भी लिखी और कई धारावाहिक और डॉक्यूमेंटरी फिल्में भी बनाई हैं. आपकी रचनाओं के कई भारतीय और विदेशी भाषाओं में अनुवाद हो चुके हैं और कई भाषाओं में आपके नाटकों का मंचन भी हो चुका है. आप कथा यूके सम्मान और हिन्दी अकादमी दिल्ली के शलाका सम्मान और संगीत नाटक अकादमी सहित कई पुरस्कारों से सम्मानित हैं. पर आपका असली सम्मान हैं आपके पाठक, जो आपको दिलो जान से चाहते हैं.\nवजाहत साहब से जय प्रकाश पाण्डेय के लंबे साक्षात्कार का नीचे लगा वीडियो और यह बेबाक गुफ़्तगू यह बताती है कि तरक्की के नाम पर भले ही समाज, देश और दुनिया चाहे जो दावा करें, इनसानियत से हमारा नाता धीरे-धीरे कम हुआ है, जो चिंतनीय भी है और विचारणीय भी. साहित्य आजतक पर पढ़िए यह खास बातचीत.\nलेखन और साहित्य के क्षेत्र में कैसे आये? कब लगा कि लिखना ही मेरी नियति है?\n- लेखन के क्षेत्र में आने का न तो कोई पक्का इरादा था और न कोई ऐसा बहुत बड़ा साहित्यक परिवेश था जिसमें मैं पला-बढ़ा. उत्तर प्रदेश के छोटे से शहर फतेहपुर में मध्यम स्तर के ज़मींदार परिवार में मेरा जन्म हुआ था. परंपरा के अनुसार उर्दू, फारसी, कुरान शरीफ़ और अरबी की पढ़ाई घर पर ही होती थी जो मेरी पीढ़ी के लड़कों की नहीं हुई थी. हमें सीधे स्कूल भेजा गया था. लेकिन हमारे दादा की पढ़ाई पुराने ढंग से ही हुई थी. वे अरबी, फारसी और धार्मिक पढ़ाई पूरी करने के बाद स्कूल में दाखिल कराये गये थे. उस समय उनकी उम्र 15-16 साल की थी. स्कूल में किसी अध्यापक से कुछ अनबन हो गयी थी और उन्होंने अपने पिताजी यानी हमारे परदादा से ये कहा था कि अब वे अगर पढ़ेगे तो सिर्फ विलायत में ही पढ़ेंगे. परदादा अनुभवी आदमी थे. वे अपने छोटे बेटे की बात सुनकर बहुत खुश हुए थे. उन्होंने कहा था कि फिलहाल मेरे पास पांच हज़ार रुपये हैं इन्हें लेकर तुम लंदन चले जाओ, मैं तुम्हें खर्च के लिए पैसा भेजता रहूंगा. दादा जी की माता जी को जब ये पता चला था कि उनका छोटा बेटा लंदन पढ़ने जा रहा है तो उन्होंने खाना-पीना छोड़ दिया था और कहा था कि अगर वह लंदन चला गया तो वे जान दे देंगी. इस तरह दादा की पढ़ाई न तो देश में हो पायी और न वे लंदन जा पाये. हमारे परदादा को अंगरेज़ी सरकार ने ऑनरेरी स्पेशल कलेक्टर और मजिस्ट्रेट का पद दिया था. परदादा को कचहरी जाकर अदालत में बैठना पसंद न था. इसलिए उन्होंने घर के नज़दीक एक कचहरी बनावा ली थी, जहां बैठकर वे मुक़दमे सुनते थे. बहुत बूढ़े हो जाने पर परदादा ने अपने छोटे बेटे मतलब हमारे दादा को ऑनरेरी मजिस्ट्रेट बनवा दिया था. दादा पद-प्रतिष्ठा, मान-सम्मान, रोग-रुतबे के बड़े क़ायल थे. उस ज़माने में इसके लिए अंगरेज़ों से मिलना-जुलना ज़रूरी था और उन्हें अंग्रेज़ी न आती थी. इसलिए धीरे-धीरे कुछ लोगों और डिक्शनरी की मदद से उन्होंने अंगरेज़ी सीखी थी. उस अंगरेज़ी को गोरा शाही इंग्लिश कहा जाता था. उसमें उर्दू और फ़ारसी के मुहावरों का अंगरेज़ी अनुवाद होता था. 'मोस्ट ओबिडियण्ट सर्वेंट' जैसी भाषा लिखी जाती थी.\nहमारे अब्बा को पढ़ाई-लिखाई में कोई ख़ास रूचि न थी. उन्होंने बड़ी मुश्किल से हाई स्कूल पास करने के बाद अपने पिताजी से कह दिया था कि पढ़ाई का बोझ इतना भारी है कि वे उसे उठा नहीं सकते. हमारी अम्मा को ज़रूर पुराना साहित्य पढ़ने का शौक था. वे पंडित रतननाथ 'सरशार' के महाकाव्यात्मक उपन्यास 'फ़सान-ए-आज़ाद' को बहुत शौक से पढ़ती थीं. उन्हें 'तिलिस्म-ए-होशरुबा' पढ़ने का भी शौक था. इसके अलावा उर्दू के सुधारवादी उपन्यास पढ़ने में भी उनकी रूचि थी. घर में उर्दू की एक पत्रिका आती थी जिसका नाम 'ख़ातूने मशरिक़' अर्थात पूरब की महिला था. इसके अलावा 'जासूसी दुनिया' और 'रूमानी दुनिया' सीरीज़ के नॉवल भी हर महीने आते थे. दरअसल इसी माहौल में साहित्य के प्रति मेरा कुछ लगाव पैदा हुआ. सन् 1963-64 के आसपास 'अलीगढ़ मुस्लिम विश्वविद्यालय' में बी.एस.सी. कर रहा था. साइंस में बिल्कुल रूचि न थी पर परिवार के दबाव के कारण साइंस पढ़ रहा था. अलीगढ़ में बहुत बढ़िया साहित्यिक वातावरण था. उससे प्रेरित होकर और उस समय हिन्दी में पी-एच.डी. कर रहे के.पी. सिंह साहब की प्रेरणा से लिखना शुरू किया. पत्रिकाओं में छपने लगा और यही वह समय था जब तय किये बिना कुछ ऐसा हो गया कि अब आगे भी लिखना-ही-लिखना है.\n- आपका बचपन कैसा था, वहां से लेकर अब तक जो जिया, और जो आगे कल आना है, उस पर आपके विचार?\nसाक्षात्कार में पूछे गये सवालों का जवाब देते हुए कुछ खीज़, उलझन और हताशा इसलिए होती है कि एक से सवालों का कई-कई बार जवाब देना पड़ता है. पूछने वालों को दोष नहीं दे रहा हूं क्योंकि उनका काम तो अपने पाठक तक लेखक के बारे में आवश्यक जानकारियां पहुंचाना ही है. जहां बचपन बीता, उस जगह का हर आदमी पर बड़ा गहरा प्रभाव पड़ता था. मेरे कुछ उपन्यासों और कहानियों में उस जगह का थोड़ा-बहुत चित्रण हुआ है. अब मैं विस्तार से उस जगह और अपने बचपन के बारे में लिखने जा रहा हूं.\nहम लोगों का घर उत्तर प्रदेश के शहर फतेहपुर के एक मोहल्ले बाक़रगंज के बिल्कुल कोने पर था. एक बड़े से टीले पर तीन घर बने हुए थे. टीले का पूरा रक़बा कोई चार-पांच बीघे होगा. इस टीले को क़िला कहा जाता था. लेकिन यहां एक पुरानी मस्जिद और कुंए को छोड़कर कुछ ऐसा न था जिसे क़िले जैसा कहा जा सके. बताते हैं कि सन् 1857 में अंगरेज़ी सेना ने इस क़िले को मिसमार कर दिया था. पता नहीं क्यों मस्जिद छोड़ दी थी. सन् 1857 के बाद अंगरेजों ने किसी भी तरह के निर्माण कार्य पर पाबंदी लगा दी थी. बहुत साल बाद संभवतः 20वीं शताब्दी के बिल्कुल प्रारंभ में यह पाबंदी उठा ली गयी थी और इसी के आसपास इस टीले पर हमारे परदादा ने एक छोटा हवेलीनुमा दो मंज़िला मकान बनाया था. पुराना मकान इसके पीछे था. पुराने मकान में कच्चे बरामदे और ख़परैल की छतें थीं. परदादा वाले इस मकान को बड़ा घर कहा जाता था. कुछ रिश्तेदारों ने बड़ा घर के पास एक और घर बनवाया था, जिसे छोटा घर कहा जाता था. इसी टीले पर हमारे दादा ने एक अलग घर बनवाया था. जिसका कभी कोई नामकरण नहीं हो पाया.\nटीले पर पहुंचने के लिए एक चढ़ाई थी और टीले के चारों तरफ तालाब थे. तालाब और टीले की चढ़ाई पर इतने घने छायादार पेड़ और झाड़ियां थीं कि नीचे से टीले पर बने मकान दिखाई न देते थे. टीले पर रहने वालों को नीचे का भी कुछ नज़र न आता था. चढ़ाई चढ़ कर जब टीले पर पहुंचते थे तब रास्ता दो हिस्सों में बट जाता था. बाईं तरफ़ वाला रास्ता परदादा की हवेली की तरफ़ चला जाता था और दाईं तरफ़ वाला रास्ता हम लोगों के घर की तरफ़ आता था. दो खम्बों वाला एक फाटक था जिसमें पल्ले नहीं लगे थे. मतलब उसके बंद करने और खोलने का कोई इंतज़ाम न था. केवल यह जानकारी मिलती थी कि आप घर के अंदर आ गये. फाटक के अंदर एक बड़ा खुला हुआ मैदान था. जिसकी बाईं तरफ़ अस्तबल और नौकरों के रहने के लिए कोठरियां बनी हुई थी. मैदान में जानवर बांधे जाते थे. मैदान के दाहिनीं तरफ बहुत ऊंची थूहड़ की बाढ़ की जो एक बड़ी दीवार जैसी लगती थी. मैदान के आगे एक ख़परैल थी, जहां हमारे दादा रहा करते थे. इससे पता नहीं क्यों बंग्लिया कहा जाता था. बंग्लिये की बाईं तरफ घर के अंदर जाने का मुख्य दरवाज़ा था. दाहिनी तरफ छोटा-सा बाग़ था जहां मौसमी, फूलों के अलावा पपीते, नींबू वगैरह-वगैरह के कुछ पेड़ थे. उसके बाद झाड़ियां और जंगली पेड़ों का एक लम्बा सिलसिला था. अंदर का घर कच्चे बरामदों और ख़परैल का था. बीच में एक आंगन था और आंगन से एक पतला रास्ता उन पक्के कमरों की तरफ जाता था, जो बड़े घर के बिल्कुल पीछे बनवाये गये थे. तीन कमरों के नीचे तीन तहख़ाने थे. इस घर में कुल मिला-जुलाकर मेहमानों के अलावा 10-12 लोग रहा करते थे. मेहमान भी काफ़ी फुरसत से आते थे. मतलब यह कि दो-तीन महीने की मेहमानदारी तो बहुत आम बात हुआ करती थी. घर के मुख्य दरवाजे़ के सामने एक छोटे से घर में अब्बू साहब रहा करते थे, जो दादा के मुंशी थे. उसके बराबर एक छोटा घर और था जिसमें कुछ रिश्तेदार जैसे लोग रहा करते थे. कुल मिला-जुला कर यहां रहने वालों की संख्या तय थी. बाहर से कोई नया सम्पर्क बहुत दुलर्भ था. हम बच्चों के लिए यही पूरा संसार था. बदलते हुए मौसमों के अनुसार हम लोगों की रुचियां और काम बदल जाते थे. बरसात के मौसम और गर्मियों या जाड़ों के मौसम में अलग-अलग दिलचस्पियां होती थीं. मिसाल के तौर पर बरसात के दिनों में रातभर धुंआधार बारिश होने के बाद ज़मीन के नीचे से लाल रंग की बीरबहूटी निकलती थी, जो बिल्कुल मखमल जैसी होती थी उसको पकड़ कर अपने हाथ में चलाना एक मजे़दार खेल हुआ करता था.\nउस छोटी-सी दुनिया में अभाव क्या है इसका हमें कोई अंदाज़ा न था. ज़रूरी और काम में आने वाली चीज़ों की कोई कमी न थी. किसी को कोई शिकायत न थी. खाने-पीने के सामान और अनाज़ को हम लोग कभी ख़त्म न होने वाला सिलसिला समझते थे. हम दोनों भाई सुबह उठकर अपने दादा को सलाम करने जाया करते थे जो हमें एक-एक आना दिया करते थे. एक-एक आना लेकर हम लोग किसी नौकर के साथ मोहल्ले के बाहर कच्ची सड़क पर बनी भड़भूजे की दुकान तक जाते थे. जहां से लाई और गट्टा खरीद कर घर आ जाते थे. हमें एक आना रोज क्यों दिया जाता था. इसका मतलब बहुत बाद में समझ में आया. इस परिवेश में हम लोग 10वीं क्लास की पढ़ाई तक रहे. हम लोगों को घर पर पढ़ाने के लिए एक मास्टर साहब आते थे जो बड़े निराले क़िस्म के आदमी थे. उनके बारे में अपनी एक कहानी तख़्ती में विस्तार से लिखा है.\nबचपन से लेकर अब तक जो जिया वह एक लम्बी दास्तान है. 'अलीगढ़ मुस्लिम विश्वविद्यालय' में साहित्य और कला के जो संस्कार पड़े थे उनका असर पूरे जीवन में रहा और आज भी है. विश्वविद्यालय में ही प्रगतिशील और मार्क्सवादी विचारों के सम्पर्क में आये. यहीं उर्दू और हिन्दी दोनों भाषाओं के संगम को समझने की कोशिश की. अलीगढ़ के बाद दिल्ली आया और पत्रकारिता में पैर ज़माने की कोशिश की. यह सन् 1968 की बात है जब हिन्दी पत्रकारिता का क्षेत्र बहुत छोटा था. फ्रीलान्सिंग करते हुए बहुत कुछ सीखने को मिला था लेकिन किसी समाचार-पत्र में नौकरी नहीं मिल सकी थी क्योंकि उस ज़माने में भी अख़बारों और मीडिया में नौकरी पाने के वही आधार थे जो आज हैं. सभी रास्ते बंद देखकर जामिया में पढ़ाने की नौकरी कर ली थी. जामिया की दुनिया एक अलग दुनिया थी और है. जामिया के इतिहास में बहुत प्रभावित किया था. नौकरी करते हुए भी लेखन और मीडिया की दुनिया से जुड़ा रहा था जिस कारण कभी 'बासी' पढ़ जाने का अहसास नहीं हुआ. सन् 1992 में हिन्दी पढ़ाने के लिए हंगरी गया. वह एक अलग दुनिया थी. जहां बहुत कुछ सीखने और जानने का मौका मिला. घुमक्कड़ी में रुचि के कारण देश और विदेश को समझने के अवसर मिले.\nजो कल आने वाला है उसके बारे में ठीक-ठीक तो कोई ज्योतिषी ही बता सकता है. लेकिन आज जो हालात हैं, जो ट्रेंड हैं. आज जिस दिशा में देश मुड़ चुका है उससे कुछ अनुमान लगाया जा सकता है. लेकिन निश्चित रूप से वो अनुमान किसी तरह की पक्की भविष्य वाणी नहीं हो सकता. देश में मुक्त व्यापार और कारपोरेटवाद का डंका बजेगा. सरकार और सत्ता द्वारा जनहितकारी समाज बनाने की अवधारणा मिट्टी में मिल जायेगी. सामाजिक सौहार्द ख़तरे में पढ़ जायेगा. देश की एकता और अखण्डता को बचाये रखना बहुत आवश्यक होगा. लोकतंत्र का आधार बहुत कमज़ोर हो जायेगा और इस कारण लोकतंत्र पर आंच आ सकती है.\n-आपने अब तक जो रचा वो आपके लिए कितना मायने रखता है? ख़ास कर 'सात आसमान', 'जिस लाहौर नई देख्या...' और 'गोड्से@गांधी.काम' के संदर्भ में कहना हो तो?\n- मैंने अब तक जो लिखा है उससे मुझे कोई बहुत बड़ा सन्तोष नहीं है. ये भी लगता है कि इससे अच्छा लिखने की ज़रूरत है और शायद ये भ्रम भी पैदा होता है कि जो कुछ लिखा है उससे अच्छा लिखा जा सकता है. लेखक का लिखा हुआ उसके लिए उस समय महत्त्वपूर्ण हो जाता है, जब दूसरे उसे पढ़ते हैं या देखते हैं और अपनी ईमानदार प्रतिक्रिया देते हैं तब लेखक को लगता है कि उसने कुछ ऐसा किया है जो लोगों को आंदोलित कर सकता है और तब लेखक को अपनी सार्थकता की झलक मिलती है.\nआपने जिन रचनाओं का उल्लेख किया है. वे मेरी चर्चित रचनाएं हैं. निश्चित रूप से उन्हें लिखकर मुझे कुछ सन्तोष मिला है. 'सात आसमान' एक अलग तरह का उपन्यास है, जिसे उपन्यास के रवायती ढांचे में नहीं रखा जा सकता. उपन्यास में पात्र स्थितियां और समय मिलकर सांस्कृतिक और भावनात्मक इतिहास की परतें उधेड़ते हैं. अपने समय, जिसमें बीता हुआ समय शामिल है, को इस तरह लिपिबद्ध करना कि उसकी पूरी ऊर्जा बनी रहे, चुनौती भरा काम होता है.\nमेरा नाटक 'जिस लाहौर नई देख्या...' मुझसे अधिक ख्याति पा चुका है. किसी लेखक के लिए यह काफी खुशी का विषय होता है कि उसकी रचना उससे बड़ी हो जाए. यह नाटक संसार के कई शहरों में खेला गया है और खेला जा रहा है. मानवीय संबंधों को देश, भाषा, धर्म से श्रेष्ठ बताने वाला यह नाटक उन लोगों को भी पसंद आता है जो इसकी पृष्ठभूमि से पूरी तरह परिचित नहीं हैं. दूसरा नाटक 'गोड्से@गांधी.काम' पुरानी घटनाओं पर आधारित होते हुए भी वर्तमान के कई महत्त्वपूर्ण सवालों को उठाता है. नाटक का मूल स्वर संवाद का महत्त्व स्थापित करना है. राजनीति संवाद को महत्त्व नहीं देती जबकि लोकतंत्र का आधार ही संवाद है. राजनीति का मुख्य काम विपक्ष की आलोचना करना हो गया है. सम-सामयिक सवालों को उठाने के कारण ही नाटक के प्रति निर्देशक आकर्षित हुए हैं. नाटक का अनुवाद और मंचन कई भारतीय भाषाओं में हो चुका है.\n-आपकी रचनाएं हमेशा प्रगतिशीलता के पक्ष में, इंसानियत के हक़ में खड़ी रही, अगर आपको अपनी खु़द की सबसे उम्दा रचना को चुनना हो तो किसे चुनेंगे?\nरचनाकार सदा मानवता के पक्ष में ही होता है. प्रगतिशीलता मानवता की व्याख्या करती है. भाषा, रंग, नस्ल, धर्म जाति, सम्प्रदाय से ऊपर उठकर मानव कल्याण की कामना प्रगतिशीलता है. यह किसी प्रकार का आध्यात्मिक विचार नहीं है बल्कि उसके पीछे राजनैतिक, आर्थिक और सामाजिक चिंतन है. लेखक के लिए सबसे अधिक महत्त्वपूर्ण मानव समाज है. यदि कोई लेखक मानव समाज से भी अधिक महत्त्व किसी और 'विचार' को देता है तो वह मेरे ख़्याल से बड़ा लेखक या अच्छा लेखक नहीं हो सकता.\nलेखक की सबसे उम्दा रचना के बारे में हर प्रश्न करने वाला पूछता है. अलग-अलग लेखक अलग- अलग ढंग से इसका जवाब देते हैं. मुझे लगता है मेरी सबसे अच्छी रचना वही है जिसे सबसे अधिक लोगों को पसंद किया है. जैसे नाटक 'जिस लाहौर नई देख्या...' को कह सकते हैं.\n-क्या आपको पता है कि आपके प्रगतिशील लेखन ने हिंदी और उर्दू में एक समूची पीढ़ी को तैयार किया है? फिर भी आप लोग अपने सपनों का देश नहीं बना पाये? आखिर कमी कहां रह गई?\n- सवाल बहुत रोचक है. हम लोग अपने सपनों का देश नहीं बना पाये ये सच है और इससे पहले ये भी मानना पड़ेगा कि हमें पिछली पीढ़ी ने जितना अच्छा देश दिया था, हम उतना अच्छा देश आने वाली पीढ़ी को देकर नहीं जा रहे हैं.\nदेश के वर्तमान को समझने के लिए कम-से-कम राष्ट्रीय आंदोलन से बात शुरू करना चाहिए. कहीं पढ़ा है कि रवीन्द्रनाथ टैगोर और महात्मा गांधी के बीच कुछ बड़े मुद्दों को लेकर असहमतियां थीं. टैगोर गांधी जी से कहते थे कि तुम कच्चे फल तोड़ रहे हो.' उनका मतलब यह था कि देश अभी आज़ादी के लिए तैयार नहीं है. देश को आज़ादी के योग्य बनने के लिए कुछ और समय दरकार है. लेकिन कांग्रेस, महात्मा गांधी और क्रांतिकारियों के दबाव में आज़ादी मिली. उस समय की कम्युनिस्ट पार्टी ने इस आज़ादी को झूठी आज़ादी कहा था. 'ट्रांसफ़र ऑफ पावर' कहा था क्योंकि कानून प्रशासन, व्यवस्था वही थी जो अंगरेजों ने स्थापित की थी. केवल ऊपर बैठे हुए लोगों का रंग बदल गया था. लेकिन आज़ादी के बाद सत्ता प्राप्त करने के लिए लोगों के वोट चाहिए थे. लोगों को आकर्षित करना ज़रूरी था. देश की अधिकतर जनता अनपढ़ थी. उसे विचारों और योजनाओं के आधार पर नहीं बल्कि धर्म और जातियों के आधार पर आकर्षित करना सरल था. कांग्रेस ने सारे काम छोड़कर सत्ता में रहने के लिए एक समीकरण बनाया और इसके लिए हर तरह की पिछड़ी प्रतिक्रियावादी सोच से समझौते किये. इस कारण बड़ी तेज़ी से सामाजिक विघटन शुरू हो गया. पूरा देश जाति, धर्म और सम्प्रदाय के नाम पर बंट गया जिसका फायदा सभी दलों ने उठाया.\nसमाज में लेखकों की भूमिका पढ़े-लिखे लोगों तक ही सीमित होती है लेकिन लोकतंत्र केवल पढ़े-लिखे लोग से ही नहीं चलता. हमारे देश में धीरे-धीरे लोकतंत्र को हाइजैक कर लिया गया. लेखक और बुद्धिजीवी एक छोटे दायरे में चीख़ते-चिल्लाते रह गये. लेकिन संसार के सबसे बड़े और शायद सबसे ज़ाहिल लोकतंत्र पर उसका कोई प्रभाव नहीं पढ़ा और यही कारण है कि हम अपने सपनों का देश नहीं बना सके.\n-लिचिंग पर आपकी एक कहानी सोशल मीडिया पर खूब वायरल हुई. आपकी इस अद्भुत सृजनात्मकता का स्रोत क्या है?\nमनुष्य के प्रति अन्याय और अत्याचार आंदोलित करते हैं. मेरे लिए हिन्दु, मुस्लिम, सिक्ख, ईसाई, पारसी और यहूदी सब बराबर हैं. मेरा लेखन धर्म, रंग-नस्ल और राष्ट्रीयता की सीमाओं से निकलकर मनुष्य मात्र से प्रेम और उनके दुःख के प्रति गहरी संवेदना व्यक्त करना है. अन्याय और अत्याचार वाली घटनाएं बहुत गहरे प्रभावित करती हैं. लेकिन ये भी जानना ज़रूरी है कि लेखक और पत्रकार में अंतर है. ख़बर भुला दी जाती है, इतिहास में चली जाती है. लेकिन कहानी वर्तमान में रहती है क्योंकि उसमें मनुष्य की संवेदनाओं को इस तरह व्यक्त किया जाता है कि वह सबका अनुभव बन जाती है. मैंने अपने वर्तमान समाज की बहुत-सी घटनाओं पर कहानियां लिखी हैं. दहेज के लिए लड़कियों को जला दिये जाने की घटनाएं, जातीय और धार्मिक आधार पर प्रताणित किये जाने की घटनाएं, कमज़ोर लोगों के प्रति अन्याय किये जाने की वारदातें, सामाजिक विसंगतियां, आडम्बर और छद्म मेरे प्रिय विषय रहे हैं. समसामायिक विषयों पर ऐसी रचनाओं की सार्थकता तभी मानी जायेगी जब वे समय और स्थान के सीमाओं को पार कर जायेंगी.\n- आपकी रचनाशीलता पर किनका और किन-किन लोगों का प्रभाव है. अपने पूर्ववर्तियों में आपके किन्हें और किन रचनाओं को बेहतर मानते हैं?\nमेरे ऊपर दो प्रकार के रचनाकारों के प्रभाव हैं. पहला प्रभाव मैं विश्व स्थर के उन महान लेखकों का मानता हूं जिन्होंने गल्प लेखन को क्लासिकी ऊंचाईयों तक पहुंचा दिया था. 19वीं शताब्दी के अन्त और 20वीं शताब्दी के प्रारंभ में और उससे कुछ पहले भी ऐसे रचनाकार हुए हैं जिन्होंने महान कालजयी रचनाएं लिखी हैं. मैंने उनसे प्रभाव ग्रहण किया है. हिन्दी, उर्दू के साहित्यकारों में उर्दू के विख्यात लेखक पंडित रतननाथ 'सरशार' का महाकाव्यात्मक उपन्यास 'फ़साने आज़ाद' का मेरे ऊपर प्रभाव है. इसके अतिरिक्त 20वीं शताब्दी के बहुत से हिन्दी उर्दू लेखक मुझे बहुत पसंद हैं और कई प्रकार से उनसे प्ररेणा मिलती रही है. उदाहरण के लिए भारतेन्दु हरिश्चंद्र, पाण्डे बेचन शर्मा उग्र, मंटो, राजेन्द्र सिंह बेदी, इस्मत चुगताई, फणीश्वर नाथ रेणू, रामवृक्ष बेनीपुरी, नागार्जुन, अमरकांत आदि ने मुझे गहरे प्रभावित किया है.\n-आपने उपन्यास, कहानी, नाटक, आख्यान, यात्रा-संस्मरण, पत्र, निबन्ध, आलोचना सभी लिखे, क्या आपको यह नहीं लगता कि आपके प्रशसंक-पाठक आपकी आत्मकथा का इंतज़ार कर रहे हैं?\nलेखक अपनी सभी रचनाओं में झलकता है. मेरी बहुत-सी ऐसी रचनाएं हैं जिनमें कहीं-न-कहीं मेरा अपना जीवन और मेरे अपने अनुभव शामिल हो गये हैं. मेरे विचार से लेखक अपनी रचनाओं में अपने जीवन और अपने विचारों को इस तरह बिखेर देता है कि उसे जीवनीकार बहुत सरलता से समेट लेते हैं. मुझे अभी तक नहीं लगता कि मैं कोई आत्मकथा लिखूं. आत्मकथा में जो कुछ लिखना है वह अन्य रचनाओं के माध्यम से सामने आ चुका है. कुछ ऐसी बातें जो नितान्त व्यक्तिगत हो सकती हैं और जिनमें लोगों को मज़ा आ सकता है उन्हें परोसने से कुछ लाभ होगा, यह मैं नहीं समझ पाता.\n- आज देश, समाज, सियासत, कला, साहित्य की जो स्थिति है उस पर बतौर लेखक आपकी क्या प्रतिक्रिया है?\nआज देश में कला और साहित्य की बहुत दयनीय स्थिति है. राष्ट्रीय आंदोलन के दौरान कला और साहित्य ने जिस प्रकार की आक्रामकता और सक्रिय भूमिका निभाई थी, वह आज कहीं नहीं दिखाई देती. इसके कई कारण हैं. पहला और सबसे बड़ा कारण यह है कि ब्रिटिश राज में बहुत बड़ी सीमा तक संस्कृति और साहित्य का विकास सरकार की ज़िम्मेदारी नहीं थी. समाज और लोग मिलकर अपनी भाषा और साहित्य की उन्नति कर रहे थे और उसे प्रासंगिक बना रहे थे. आज़ादी के बाद सरकार ने संस्कृति और साहित्य की ज़िम्मेदारी ले ली. उसका पूरी तरह सरकारीकरण कर दिया और इस तरह उसे नष्ट कर दिया. सरकार ने लोगों को इस भ्रम में रखा कि अब देश आज़ाद है और देश की संस्कृति और साहित्य के विकास की ज़िम्मेदारी सरकार निभायेगी. परंतु ये धोखा था. इस बहाने साहित्य और संस्कृति को लोगों से काट दिया गया. इसे केवल संभ्रात वर्ग तक सीमित कर दिया गया. साहित्य का दायरा सिमटता चला गया. इसका सबसे बड़ा प्रमाण यह है कि आज की साहित्यिक पत्रिकाओं का सकुलेशन उतना भी नहीं है जितना राष्ट्रीय आंदोलन के दौरान निकलने वाली साहित्यिक पत्रिकाओं का था. जबकि देश के आबादी बेहिसाब बढ़ गयी है.\nआज़ादी के बाद देश में जो सत्ता समीकरण बने थे उन्होंने जनता की सबसे बड़ी ताक़त संस्कृति साहित्य और कलाओं को कुंठित कर दिया.\nजैसा कि मैं बता चुका हूं. यह लोकतंत्र से भीड़तंत्र बन जाने के युग है. अब भीड़तंत्र से लोकतंत्र कब बनेगा इसके बारे में क्या कहा जा सकता है. मेरा विश्वास है कि मनुष्य के भीतर मानवता का शाश्वत भाव है. इसलिए भीड़तंत्र को लोकतंत्र में बदलना होगा. लेकिन इस बीच, इस प्रक्रिया में क्या हो जायेगा, इसकी कल्पना भी कठिन है. आज़ादी के बाद हमने जो समाज बनाया है वह आत्मघाती है. इस समाज में केवल उन लोगों का लाभ है जो शीर्ष स्थानों पर बैठे हैं. जो सत्ता की बागडोर संभाले हुए हैं. जो चाहते हैं कि यथास्थिति बनी रहे. मेरे विचार से हमारा भारतीय समाज या कहना चाहिए उत्तर भारतीय समाज पतन की जिस सीमा तक पहुंच गया है. वह अकल्पनीय है.\n- एक साहित्यकार के लिए उसका दौर कितना मायने रखता है? नये लोगों को क्या लिखना चाहिए. नयी पीढ़ी के लेखकों के लिए कोई संदेश?\nलेखक के लिए उसका दौर बहुत महत्त्वपूर्ण होता है. जब तक लेखक अपने दौर को पूरी तरह नहीं समझेगा तब तक वह सामाजिक जटिलताओं और अंतर संबंधों को नहीं समझ पायेगा. यहां तक कि वह पारिवारिक संबंधों और रिश्तों को भी नहीं समझ पायेगा क्योंकि इन सबके ऊपर युग की छाया या युग का प्रभाव होता है. अपने युग को समझने के लिए अपने इतिहास को जानना भी बहुत ज़रूरी है. प्रख्यात इतिहासकार प्रो. इरफ़ान हबीब का कहना है कि इतिहास हमारे घर के पते जैसा है, वह हमारा 'एड्रेस' है. यदि हम घर का पता भूल जाएं तो कभी अपने घर नहीं पहुंच सकते. इसी तरह यदि हम अपने देश के इतिहास को न समझ पाएं, न जानते हों तो हम अपने वर्तमान को भी नहीं समझ सकते. इतिहास से छेड़छाड़ करना दरअसल वर्तमान के लिए बहुत खतरनाक साबित होता है. इस तरह कहा जा सकता है कि लेखक के लिए उसका दौर बहुत मायने रखता है.\nनयी पीढ़ी लेखकों को वही लिखना चाहिए जो वे पूरी तरह अनुभव करते हों. जिस पर उनका विश्वास हों. जो उन्हें दिल से निकली हुई बात लगती हो. नये लेखकों को किसी तरह का विशेष आग्रह लेकर नहीं चलना चाहिए. विचार के स्तर पर विभिन्न विचार धाराओं से परिचित होना चाहिए पर किसी विचारधारा का प्रचारक नहीं बनना चाहिए. इसी के साथ-साथ उन्हें ये भी जानना चाहिए कि वे मनुष्य के लिए मनुष्य के पक्ष में रचना कर रहे हैं. साहित्य या कलाएं मानव विरोधी नहीं हो सकतीं.\nनयी पीढ़ी के लेखकों के लिए संदेश यही है कि वे अधिक-से-अधिक क्लासिकी साहित्य पढ़ें. किसी प्रकार के चलताऊ फै़शन के अंतर्गत रचना न करें. पाठक को अनावश्यक रूप से प्रभावित करने की प्रत्यक्ष या अप्रत्यक्ष कोशिश न करें. रचना को अपनी विद्वता से बोझिल न बनाएं. लिखते समय उनके सामने हिन्दी का पाठक हो. वे विदेशी पाठकों के लिए न लिखें. क्योंकि विदेशी पाठकों के लिए विदेशी लेखक लिख रहे हैं.


लिंगराज मंदिर के बारे में रोचक तथ्य | Lingaraja Temple History and Facts in Hindi\nप्रसिद्ध चीजें, प्रसिद्ध मंदिर / By सुरेश / August 9, 2018 August 9, 2018\nलिंगराज मंदिर, भुवनेश्वर (ओडिशा) के बारे में जानकारी: (Lingaraja Temple, Bhubaneswar (Odisha) GK in Hindi)\nलिंगराज मंदिर पूर्वी भारतीय राज्य ओडिशा (पूर्व उड़ीसा) की राजधानी भुवनेश्‍वर में स्‍थित एक प्रसिद्ध हिन्दू मंदिर है। ओडिशा की राजधानी भुवनेश्वर को मंदिरों का शहर कहा जाता है और लिंगराज महादेव मंदिर शहर का सबसे बड़ा मंदिर है। इसकी मदिर वास्तुशिल्पीय बनावट इतनी उत्कृष्ट और शानदार है कि यहां पर सालभर पर्यटक और श्रद्धालुओं का ताँता लगा रहता हैं। यह भारत के कुछ बेहतरीन गिने चुने हिंदू मंदिरों में से एक है।\nलिंगराज मंदिर का संक्षिप्त विवरण: (Quick Info about Lingaraja Temple)\nस्थान भुवनेश्वर, ओडिशा (भारत)\nनिर्माण तिथि 1090-1104 ई. (वर्तमान स्वरूप)\nनिर्माता ललाटेडुकेशरी (प्रारम्भिक निर्माण)\nवास्तुकला शैली कलिंग वास्तुकला\nलिंगराज मंदिर का इतिहास: (Lingaraja Temple History in Hindi)\nफ़र्ग्युसन के अनुसार इस भव्य मंदिर का निर्माण ललाटेडुकेशरी द्वारा 617-657 ई. के मध्य करवाया गया था। मंदिर को वर्तमान स्वरूप 1090 से 1104 ई. मध्य दिया गया था। मंदिर के प्रार्थना कक्ष, मुख्य मंदिर और टावर का निर्माण 11वीं शताब्दी में किया गया, जबकि भोग-मंडप का निर्माण 12वीं शताब्दी में किया गया था। मंदिर के कुछ हिस्से 1400 वर्ष से भी अधिक पुराने हैं, इस मंदिर का वर्णन छठी शताब्दी के लेखों में भी मिलता है। वास्‍तुकला की दृष्‍टि से लिंगराज मंदिर उड़ीसा के अन्‍य मंदिरों जैसा नजर ही आता है। बाहर से देखने पर मंदिर चारों ओर से फूलों के मोटे गजरे से सजा हुआ प्रतीत होता है, पूरे मंदिर में बेहद उत्कृष्ट नक्काशी की गई है।\nमंदिर से जुड़ी पौराणिक कथा (मान्यता):\nइस मंदिर से जुड़ी पौराणिक मान्यता है कि लगभग हजार साल पुराने लिट्टी और वसा नाम दो भयंकर राक्षसों का वध भगवान शिव की पत्नी देवी पार्वती द्वारा यहीं पर किया गया था। युद्ध समाप्ति के बाद जब माता पार्वती को प्यास लगी तो भगवान शिव ने कुआं बना कर सभी नदियों का आह्वान किया। यहीं पर बिन्दूसागर नाम एक तालाब भी है तथा उसके पास ही लिंगराज का विशालकाय मन्दिर स्थापित है।\nलिंगराज मंदिर के बारे में रोचक तथ्य: (Interesting Facts about Lingaraja Temple in Hindi)\nभुवनेश्वर में बने इस भव्य मंदिर का प्रांगण 150 मीटर वर्गाकार है और इसके कलश की ऊंचाई 40 मीटर है।\nशिखर भारतीय मन्दिरों के शिखरों के विकास क्रम में प्रारम्भिक अवस्था का शिखर माना जाता है, जिसकी ऊंचाई 180 फुट है। यह शिखर नीचे तो प्रायः सीधा तथा समकोण है किन्तु ऊपर पहुँचकर धीरे-धीरे वक्र होता चला गया है और शीर्ष पर प्रायः वर्तुल दिखाई देता है।\nकलिंग वास्तुकला में बना यह मन्दिर उत्तरी भारतीय राज्यों के मन्दिरों में सौंदर्य रचना तथा अलंकरण की दृष्टि से सर्वश्रेष्ठ माना जाता है।\nमंदिर के प्रांगण में 64 छोटे-छोटे मंदिर बने हैं, जिनकी संख्या पहले 108 थी।\nवैसे तो यह मंदिर भगवान शिव को समर्पित है, लेकिन शालिग्राम के रूप में भगवान विष्‍णु भी यहां विराजमान हैं।\nभगवान गणेश, कार्तिकेय तथा गौरी के तीन छोटे मन्दिर भी मुख्य मन्दिर के विमान से संलग्न हैं। मंदिर परिसर के उत्तर दिशा में गौरी मन्दिर में माता पार्वती की काले पत्थर की बनी मूर्ति स्थापित है।\nइस मंदिर में स्‍थापित मूर्तियां चारकोलिथ पत्‍थर की बनी हुई हैं, जिनकी चमक आज भी फीकी नहीं पड़ी हैं। मंदिर की दीवारों पर खजुराहों के मंदिरों जैसी मूर्तियां उकेरी गई हैं।\nवही मंदिर के भोग मंडप के बाहरी हिस्से पर मानव और जानवर को सम्भोग करते हुए दिखाया गया है, जो मनुष्य के रहस्य को दर्शाते है।\nइस मंदिर के दायीं तरफ एक छोटा-सा कुआं भी है, इसे लोग मरीची कुंड कहते हैं। स्‍थानीय लोगों का ऐसा माना है कि इस कुंड के जल से स्‍नान करने से महिलाओं का बाझंपन दूर हो जाता है।\nइस मंदिर का मुख्य त्यौहार फाल्गुन के महीने में मनाया जाने वाला शिवरात्रि है, जिसे लाखों की संख्या में श्रद्धालु एक साथ मिलकर मनाते हैं। वर्ष 2012 में प्राप्त जानकारी के अनुसार शिवरात्रि के दिन यहाँ तक़रीबन 2,00,000 श्रद्धालु आए थे। इसके साथ ही चंदन यात्रा नामक 22 दिनों तक चलने वाला त्यौहार भी मंदिर में मनाया जाता है।\nगैर-हिंदू संप्रदाय के लोगो का मंदिर में प्रवेश वर्जित है, हालांकि मंदिर के एक हिस्से ऊंचा चबूतरा बना हुआ है, जिससे दूसरे धर्म के लोग भी मंदिर को देख सकें।\nमंदिर के आस-पास 30-40 छोटे-छोटे मंदिर भी हैं, लेकिन 8वीं शताब्‍दी के आसपास चतुर्भुजाकार में निर्मित ‘वैताल’ मंदिर इनमें विशेष महत्‍व रखता है। इस मंदिर में चामुंडा देवी की मूर्ति स्‍थापित है। इस मंदिर में तांत्रिक, बौद्ध तथा वैदिक परम्‍परा सभी के लक्षण एक साथ देखने को मिलता है।\nYou just read: Lingaraja Temple Bhubaneswar Odisha Gk In Hindi - FAMOUS THINGS Topic


पीएम मोदी वाली गुफा में आप भी ध्यान लगा सकते हैं, 990 रुपए में मिलती है | NATIONAL NEWS\nHomeNationalपीएम मोदी वाली गुफा में आप भी ध्यान लगा सकते हैं, 990 रुपए में मिलती है | NATIONAL NEWS\nउत्तराखंड उत्तराखंड (Uttarakhand) के केदारनाथ (Kedarnath) धाम पहुंचे पीएम नरेंद्र मोदी ने केदारनाथ मंदिर के बायीं ओर की पहाड़ी पर स्थित ध्यान गुफा (Dhyan Gufa) में ध्यान लगाया। जिसका फोटो दुनिया भर में वायरल हुआ। इस गुफा में आप भी ध्यान लगा सकते हैं। यह गुफा 990 रुपए प्रति 24 घंटे की दर से किराए पर मिलती है। यह प्राकृतिक गुफा नहीं है बल्कि पर्यटकों के लिए बनाई गई है।\nपीएम मोदी के निर्देश पर बनाई गई है यह गुफा, नाम है रुद्र गुफा\nध्यान गुफा (Dhyan Gufa) केदारनाथ मंदिर परिसर से डेढ़ किलोमीटर की दूरी पर बनी है. गुफा 12250 फीट की ऊंचाई पर स्थित है। जबकि केदारनाथ धाम की ऊंचाई समुद्र तल से 11700 फीट है। केदारनाथ में पांच मीटर लंबी और तीन मीटर चौड़ी यह गुफा पीएम मोदी के निर्देश पर तैयार की गई है। यह गुफा केदारनाथ मंदिर परिसर से डेढ़ किलोमीटर की दूरी पर बनी है। केदारनाथ विकास धाम की जिम्मेदारी संभालने के बाद पीएम मोदी ने ही इस गुफा को बनाने के निर्देश जारी किए थे। इसका नाम रूद्र गुफा है। गुफा का निर्माण पिछले साल ही किया गया है। श्रद्धालु विधिवत रूप से इस गुफा का इस्तेमाल कर सकते हैं।\nप्राकृतिक नहीं बल्कि भूमिगत गुफा है\nयह गुफा कोई प्राकृतिक गुफा नहीं है, बल्कि भूमिगत है। यह गुफा गढ़वाल मंडल विकास निगम की टूरिज्म प्रॉपर्टी है। मंदाकिनी नदी के एक छोर पर बनायी गई इस गुफा का निर्माण नेहरु पर्वतारोहण संस्थान द्वारा किया गया है। श्रद्धालु 3000 रुपये देकर इस गुफा में एंट्री ले सकते हैं. यह किराया तीन दिन रहने के लिए मान्य होगा। श्रद्धालु 990 रुपए देकर एक दिन के लिए गुफा बुक करा सकते हैं। श्रद्धालुओं को दिन में भोजन भी गढ़वाल मंडल विकास निगम द्वारा उपलब्ध कराया जाएगा, लेकिन उसके लिए अलग से चार्ज देने होंगे। यह गुफा एक बार में अधिकतम3दिनों के लिए बुक करायी जा सकती है। हालांकि जरुरी होने पर बुकिंग की यह अवधि बढ़ाई जा सकती है।\nबुकिंग ऐसे कराए\nगढ़वाल मंडल विकास निगम (GMVN) द्वारा इस गुफा की बुकिंग करायी जा सकती है। बुकिंग कराने वाले व्यक्ति का गुप्तकाशी में मेडिकल कराया जाएगा। इसके बाद केदरानाथ पहुंचने पर भी व्यक्ति का मेडिकल कराया जाता है। गढ़वाल मंडल विकास निगम (GMVN) की साइट पर जाकर आप गुफा की बुकिंग करा सकते हैं।


Kuldeep Yadav ने कपिल देव को पछाड़ा, इस रिकॉर्ड को तोड़कर दी मात - The Vocal News Hindi\nIND vs ENG: बिना खाता खोले गिर गई भारत की दीवार, देखें वीडियो\nTeam India: इंडियन क्रिकेट टीम आमतौर पर अपने बल्लेबाजी के लिए जानी जाती है. भारतीय क्रिकेट में ऐसे कई बल्लेबजों को देखा गया है जिन्होंने विश्व पटल पर अपना नाम सुनहरे अक्षरों में दर्ज करवाया है. लेकिन आज हम अपनी इस खास रिपोर्ट में आपको बताने वाले हैं.4ऐसे भारतीय गेंदाबाजों के बारे में जिन्होंने एक दिवसीय अंतर्राष्ट्रीय प्रारूप में हैट्रिक ली है और जिनकी गिनती विश्व स्तर के गेंदबाजों में होती है.\n1- चेतन शर्मा (Chetan Sharma)\nचेतन शर्मा (Chetan Sharma) टीम इंडिया को बेहतरीन गेंदबाजों में से एक थे और वो वनडे क्रिकेट और विश्व कप में हैट्रिक लेने वाले पहले भारतीय गेंदबाज थे. उन्होंने न्यूजीलैंड के खिलाफ 1987 विश्व कप के दौरान यह उपलब्धि हासिल की और भारतीय इतिहास में हमेशा के लिए अपना नाम दर्ज करा दिया.\n2 – कपिल देव (Kapil Dev)\nटीम इंडिया के पहले विश्व कप विजेता कप्तान और जाने-माने ऑलराउंडर कपिल देव (Kapil Dev) भी इस सूची में एक नाम हैं. उन्होंने 1991 में ईडन गार्डन में श्रीलंका के खिलाफ एक द्विपक्षीय एकदिवसीय टूर्नामेंट के दौरान यह मुकाम हासिल किया.\n3 – कुलदीप यादव (Kuldeep Yadav)\nइस लिस्ट एक से अधिक हैट्रिक लेने वाले एकमात्र खिलाड़ी कुलदीप यादव (Kuldeep Yadav) हैं. कुलदीप वनडे क्रिकेट में2बार हैट्रिक लेने वाले छह खिलाड़ियों में से एक हैं. उन्होंने यह उपलब्धि पहले 2017 में ईडन गार्डन में ऑस्ट्रेलिया के खिलाफ और फिर 2019 में विशाखापत्तनम में वेस्टइंडीज के खिलाफ एक बार फिर यह सम्मानजनक उपलब्धि हासिल की थी.\n4 – मोहम्मद शमी (Mohammed Shami)\nवनडे में टीम इंडिया के लिए हैट्रिक लेने वाले खिलाड़ियों की सूची में अपना नाम जोड़ने वाला सबसे नया नाम मोहम्मद शमी का (Mohammed Shami) है. शमी विश्व कप में यह उपलब्धि हासिल करने वाले दूसरे भारतीय खिलाड़ी हैं. उन्होंने 2019 में अफगानिस्तान के खिलाफ मैच में हैट्रिक ली थी.\nये भी पढ़ें : Video TATA IPL 2022: कुलदीप यादव ने जान पर खेलकर अंपायर को बचाया, देखें वीडियो\nChetan SharmaKapil DevKuldeep Yadavmohammad shamiTeam India


खबरे BIG NEWS: विमल शर्मा नीमच शहरी दुकानदार संघ के अध्यक्ष नियुक्‍त, पढ़े मुकेश पार्टनर की खबर BIG REPORT: मुख्‍यमंत्री ने कहा, मध्‍यप्रदेश को फिर करना है खड़ा, तुम ही सिंधिया हो और तुम ही शिवराज सिंह, सिंधिया समर्थक नेताओं के कार्यकर्ता अब भाजपा में हो रहें शामिल, पढें खबर VIDEO NEWS: सुध लेने के बजाय खबर से बौखलाकर बैंक प्रबधंक ने दी मिडिया कर्मी को धमकी, देखे रवि माली की रिपोर्ट NEWS: जोगी की निगाह र‍हती थी गलती पर, ऐसा था जनसेवा का जुनून, दो बार पैदल नाप दिया था इंदौर, पढ़े खबर WEATHER ALERT: नवतपा की शुरूआत, मानसुन ने ली करवट, मध्‍य प्रदेश के इस शहर में भारी बारिश की चेतावनी, पढ़े खबर CORONA VIRUS UPDATE: मध्‍य प्रदेश में कोरोना ने तोड़ा रिकॉर्ड, संक्रमितों का आकंड़ा पहुंचा7हजार 645, अब तक 334 ने गवाई जान, जाने प्रदेश के किस जिले में है कितने मरीज, पढ़े खबर LOCK DOWN WEDDING: लॉक डाउन, परिवार के चंद लोग मौजूद, किया सोशल डिस्‍टेंसिंग के नियमों का पालन, दुल्‍हा-दुल्‍हन ने पहना मास्‍क, फिर लिये सात फेरे, दिया ये संदेश, पढें बद्रीलाल गुर्जर की खबर BIG NEWS: कोरोना वायरस से जंग, चित्‍तौड़गढ़ में होगा जांच लैब का निर्माण, नगर परिषछ करेगी 20 लाख का खर्च, पढें दिनेश मेनारिया की खबर NEWS: मारपीट करनें वालें तीन आरोपियों को न्‍यायालय ने भेजा जेल, इनकें साथ की थी मारपीट, पढें दिलीप सौराष्‍ट्रीय की खबर BIG NEWS: पिता द्वारा बेटी के साथ की गई शारीरिक प्रताड़ना, फिर लगाया जमानत के लिए आवेदन, न्‍यायालय ने किया निरस्‍त, पढें दिलीप सौराष्‍ट्रीय की खबर OMG ! सिंगोली क्षेत्र मे जंगली जानवरों का आतंक बरकरार, फिर किया बेल का शिकार, ग्रामीणों में दहशत का माहौल, पढें मेहबूब मेव की खबर VOICE OF MP: अगर आप भी चाहतें है अपने मोबाइल फोन पर ब्रैकिंग न्‍यूज, तो अपनी अपने वाट्सएप्‍प ग्रुप में वॉईस ऑफ एमपी के ऑफिशल नंबर को करें एड, पढें खबर BUSINESS: यहा क्लिक करेगें तो जानेगें नीमच सर्राफा भाव COMMODITY MARKET: सोयाबीन के वायदा भाव में आ सकता है उछाल\nBIG NEWS: समझौते के पैसे नहीं देने पर बुजुर्ग को घेरा, जान बचाने डायल 100 में घुसा, पुलिसकर्मी थाने लेकर पहुंचे, पढें खबर\nVOICE OF MP द्वारा लिखित , अंतिम अपडेट: April 19, 2019, 8:12 pm\nझाबुआ, देवझिरी में अपने रिश्तेदार की अस्थि विसर्जन में गए पीलियाखदान के नानसिंह पिता राणा मेड़ा को उसके बेटे जेवियर के ससुराल वालों ने घेर लिया। दर्जनों लोगों द्वारा हमला करने पर नानसिंह जान बचाने पास खड़ी डायल 100 में घुस गया। इसमें बैठे पुलिस वाले कुछ समझ पाते, तब तक कई लोगों ने पुलिस वैन को घेर लिया। वो नानसिंह को बाहर निकालने की मांग करने लगे।\nडायल 100 के स्टाफ ने सूझबूझ दिखाई और गाड़ी में कैमरे लगे होना बताकर हमलावरों को दूर किया। फिर ड्राइवर ने तेजी से गाड़ी को झाबुआ की ओर दौड़ा दिया। हमलावर उनका बाइक से पीछा करने लगे। आधे रास्ते में एक पिकअप वाहन और पीछे लग गया। पुलिसकर्मी डायल 100 को सीधे झाबुआ थाने ले गए और मानसिंह को थाने में सुरक्षित बिठाया। पीछे से दूसरे पक्ष के लोग भी आ गए।\nपुलिस ने इनमें से चार लोगों को हिरासत में लेकर मामला दर्ज कर लिया। रास्ते में डायल 100 वालों ने सेट पर सूचना दी तो उसे कवर करने थाने के वाहन के साथ एएसपी और एसडीओपी भी पहुंच गए। दोनों पक्षों में विवाद जेवियर की पत्नी की मौत के बाद पंचायत द्वारा तय साढ़े6लाख का मुआवजा नहीं देने को लेकर है।\nवायरलेस सेट पर खबर मिली तो एडिशनल एसपी विजय डावर, एसडीओपी इडला मोर्य और कालीदेवी टीआई कुंवरसिंह रावत पहुंच गए। थाने पर नानसिंह को सुरक्षित बिठाया गया और पीछा करने वालों में से चार को पकड़ लिया गया। पिकअप वाहन भी जब्त कर लिया। पकड़े गए लोगों में सुरती का पिता पूना और उसके तीन बेटे बदिया, दीनू और मोनू हैं। पूना की पत्नी काना को भी हिरासत में लिया गया। एसडीओपी ने बताया, मामला दर्ज कर लिया है।\nगांव गडवाड़ा के पूना पिता दलसिंह की बेटी सूरती की शादी दो साल पहले पीलिया खदान के नानसिंह के बेटे जेवियर से हुई थी। सूरती की 16 सितंबर 2018 को अचानक मौत हो गई। परिवार वालों ने आत्महत्या का आरोप लगाया। कालीदेवी पुलिस ने पति के खिलाफ आत्महत्या के लिए उकसाने का मामला दर्ज किया। इसके अलावा भील पंचायत में दोनों पक्षों में समझौता हुआ। पूना के अनुसार साढ़े6लाख में समझाैता हुआ, लेकिन नानसिंह के परिवार ने एक रुपया नहीं दिया। पुलिस प्रकरण में भी उसे आरोपी नहीं बनाया गया। बेटी की मौत के लिए ससुराल के सभी पक्ष जिम्मेदार हैं। शुक्रवार को नानसिंह अपने एक रिश्तेदार की अस्थि विसर्जन के लिए देवझिरी मंदिर पहुंचा। सूरती के पिता पूना और दूसरे रिश्तेदार यहां पहुंच गए। यहां दोनों पक्षों में विवाद शुरू हो गया। पूना और दूसरे लोग नानिसंह को मारने दौड़े तो वो डायल 100 में जाकर छिप गया।\nपिता बोले, बेटी की अस्थियां तक नहीं दी : सुरती के पिता पूना दलसिंह ने बताया, बेटी की मौत के बाद अभी तक ससुराल वालों ने उसकी अस्थियां तक विसर्जित नहीं की। उसके पहले पति और ससुर दूसरे व्यक्ति की मौत में बाल देने और अस्थियां देने आ गए। हमने कहा, या तो हमें अस्थियां दे दो या कार्यक्रम करके उन्हें ठंडी कर दो। हमें तो ये भी पता चला है कि उन्होंने अस्थियां फेंक दी। दूसरी ओर नानसिंह का कहना है, मेरा ट्रेक्टर और कल्टीवेटर तक सुरती के पिता ने रख लिया। फिर भी पैसों के लिए दबाव बनाया जा रहा है।\nBIG NEWS: विमल शर्मा नीमच शहरी दुकानदार संघ के अध्यक्ष नियुक्‍त, पढ़े मुकेश पार्टनर की खबर\nVIDEO NEWS: सुध लेने के बजाय खबर से बौखलाकर बैंक प्रबधंक ने दी मिडिया कर्मी को धमकी, देखे रवि माली की रिपोर्ट\nBIG NEWS: पिता द्वारा बेटी के साथ की गई शारीरिक प्रताड़ना, फिर लगाया जमानत के लिए आवेदन, न्‍यायालय ने किया निरस्‍त, पढें दिलीप सौराष्‍ट्रीय की खबर\nOMG ! सिंगोली क्षेत्र मे जंगली जानवरों का आतंक बरकरार, फिर किया बेल का शिकार, ग्रामीणों में दहशत का माहौल, पढें मेहबूब मेव की खबर


धोनी की टीम से लोहा लेंगे कार्तिक के ये 11 लड़ाके - Oneindia Hindi\nPublished : April 10, 2018, 11:41\nधोनी की टीम से लोहा लेंगे कार्तिक के ये 11 लड़ाके\nकोलकाता के खिलाफ चेन्नई के गेंदबाजी आक्रमण की परीक्षा होगी क्योंकि बेंगलोर के खिलाफ सुनील नरेन की 19 गेदों में 50 रनों की पारी के तूफान ने सभी को हैरान कर दिया और ऐसा पहली बार नहीं था कि नरेन ने इस तरह की पारी खेली हो. वह इससे पहले पिछले सीजन में भी इस तरह की पारियां खेल चुके हैं. ,नितीश राणा से भी चेन्नई के गेंदबाजों को बच कर रहना होगा. राणा ने न सिर्फ बल्ले बल्कि गेंद से भी बेंगलोर को परेशान किया था. उन्होंने अब्राहम डिविलियर्स और विराट कोहली जैसे बल्लेबाजों के विकेट लिए थे. बल्ले से उन्होंने नंबर-4 पर आते हुए 25 गेंदों में 34 रनों की पारी खेली थी.,इन दोनों के अलावा कोलकाता के कप्तान दिनेश कार्तिक और अनुभवी बल्लेबाज रोबिन उथप्पा के खतरे से भी धोनी वाकिफ होंगे. क्या होगी KKR की टीम आइये जाने


अगर आप भी ज्यादा इस्तेमाल करते है मूंगफली, तो जान लीजिए साइड इफेक्ट्स > Ujjawal Prabhat | उज्जवल प्रभात\nअगर आप भी ज्यादा इस्तेमाल करते है मूंगफली, तो जान लीजिए साइड इफेक्ट्स\nमूंगफली में पाए जाने वाले विटामिन, पोषक तत्व, एंटीऑक्सिडेंट और खनिजों के कारण लोग इसे अपनी डाइट में शामिल करते हैं. मुंगफली के सेवन से लोगों का स्वास्थ्य हमेशा ठीक रहता है. इसका नियमित इस्तेमाल हमारे स्किन और बालों के लिए काफी फायदेमंद होता है. वहीं इसके ज्यादा इस्तेमाल से हमारे शरीर को इसके साइड इफेक्ट्स भी हो सकते हैं.\nअमुमन देखा गया है कि अपनी पोषक वैल्यू के कारण लोग मूंगफली का इस्तेमाल काफी ज्यादा करते हैं. कुछ लोग जिन्हें अपने वजन को कम करना होता है वह इसे अपनी डाइट में शामिल करते हैं. इसके कारण कभी-कभी इसका इस्तेमाल ज्यादा हो जाता है. वहीं नियमित रूप से मूंगफली की निर्धारित मात्रा से शरीर को काफी फायदा पहुंचता है, लेकिन इसका ज्यादा इस्तेमाल करने के कारण शरीर को इससे नुकसान भी हो सकता है.\nमूंगफली से हो सकती है एलर्जी\nकुछ डायटीशियन का मानना है कि इसके लगातार ज्यादा इस्तेमाल से लोगों में एलर्जी की शिकायत सामने आती है. जो लोग पहले से किसी भी तरह की एलर्जी से ग्रस्त हैं उन्हें मूंगफली से दूरी बनाए रखनी चाहिए. मूंगफली के कारण कई लोगों में सांस लेने की परेशानी भी देखी गई है. इसलिए अगर आप अस्थमा के मरीज हैं तो आपको इससे परहेज करना चाहिए.\nएसिडिटी और पेट की बिमारी\nएक रिसर्च में बताया गया है कि ज्यादा मात्रा में मूंगफली का सेवन सीने में जलन और पेट में गैस का कारण बन सकता है. इसके कारण लोग एसिडिटी और पेट की बिमारियों से ग्रस्त हो सकते हैं. वहीं जिन लोगों की स्किन काफी सेंसटिव है उन्हें मूंगफली के कारण गले और चेहरे में सूजन के साथ ही खुजली की समस्या भी हो सकती है.\nइसलिए अगर आप किसी तरह की एलर्जी से परेशान हैं या ऐपको अस्थमा की परेशानी है तो आपको एक बार अपने डॉक्टर से परामर्श लेकर ही मूंगफली को अपनी डाइट में शामिल करें. वहीं लगातार मूंगफली के सेवन से बचने के लिए आप हफ्ते में अल्टरनेट दिन पर इसका इस्तेमाल कर सकते हैं.


UP के बाद अब गोवा बीजेपी में दिख रही बगावत, पार्टी के बड़े दिवंगत नेता के बेटे ने टिकट कटने पर कहा - चुप नहीं बैठूंगा\nDESK : यूपी सहित पांच राज्यों में सत्ता की कुर्सी तक पहुंचने की तैयारी में लगे भाजपा को लगातार झटके लग रहे हैं। जहां यूपी में भाजपा के तीन मंत्री सहित कई विधायक पार्टी छोड़ चुके हैं. वहीं यही स्थिति गोवा में भी नजर आ रही है। गोवा में फिलहाल भाजपा की सरकार है। लेकिन चुनाव के पूर्व यहां भी बगावत दिखने लगा है। यह बगावत करनेवाला भी कोई आम नेता नहीं, बल्कि प्रदेश के सबसे लोकप्रिय मुख्यमंत्री रहे और देश के पूर्व रक्षा मंत्री स्व. मनोहर पर्रिकर के बेटे उत्पल पर्रिकर द्वारा किया जा रहा है।\nबताया जा रहा है कि चुनाव में भाजपा ने उत्पल को टिकट देने से मना कर दिया है। यहां महाराष्ट्र के पूर्व सीएम देवेंद्र फडणवीस ने गत बुधवार को कहा था कि पार्टी 14 फरवरी को होने वाले गोवा विधानसभा चुनाव के लिए किसी को सिर्फ इसलिए टिकट नहीं दे सकती क्योंकि वह एक नेता का बेटा है। माना जा रहा है कि फडणवीस की टिप्पणी को उत्पल पर्रिकर के संदर्भ में किया गया था। जिसके बाद अब उत्पल खुल कर इसके विरोध में आ गए हैं।\nपणजी से टिकट की मांग\nउत्पल पणजी विधानसभा सीट से पार्टी का टिकट पाने की कोशिश कर रहे हैं. फडणवीस के बयान के बाद उत्पल ने कहा कि मैं पार्टी का एक छोटा सा कार्यकर्ता हूं और देवेंद्र फडणवीस जैसे वरिष्ठ नेता ने जो कहा है उस पर टिप्पणी नहीं कर सकता. लेकिन, यदि मैं सिर्फ इसलिए टिकट मांगना चाहता हूं कि मैं (दिवंगत) मनोहर पर्रिकर का बेटा हूं, तो मैंने आखिरी बार (पर्रिकर के निधन के बाद उपचुनाव के दौरान) इसकी मांग की होगी।\nउत्तर प्रदेश के बाद गोवा में भाजपा की मुश्किलें बढ़ने वालीं हैं. दरअसल ऐसा इसलिए कहा जा रहा है क्योंकि भारतीय जनता पार्टी के वरिष्ठ नेता देवेंद्र फडणवीस द्वारा चुनाव का टिकट दिये जाने में नजरअंदाज किए जाने के एक दिन बाद गोवा के पूर्व मुख्यमंत्री मनोहर पर्रिकर (manohar parrikar) के बेटे उत्पल पर्रिकर का बयान सामने आया.\nउत्पल पर्रिकर ने भाजपा से सवाल किया कि पार्टी ईमानदारी और चरित्र में विश्वास करती है या नहीं? फडणवीस ने गत बुधवार को कहा था कि पार्टी 14 फरवरी को होने वाले गोवा विधानसभा चुनाव के लिए किसी को सिर्फ इसलिए टिकट नहीं दे सकती क्योंकि वह एक नेता का बेटा है।\nदूसरे को टिकट देने पर दी चेतावनी\nउत्पल पर्रिकर ने कहा कि पणजी निर्वाचन क्षेत्र के मौजूदा विधायक अतानासियो मोनसेरेट को अपना टिकट देती है तो वह चुप नहीं बैठेंगे। माना जा रहा है कि उत्पल की नाराजगी के बाद अब उन्हें मनाने की कोशिशकी जा सकती हैय़


किर्गिस्तान में नस्ली हिंसा, 40 मरे - BBC News हिंदी\nमध्य एशियाई देश किर्गिस्तान के दूसरे सबसे बड़े शहर औश में किर्गिज़ और उज़्बेक के बीच नस्ली हिंसा में कम से कम 40 लोग मारे गए हैं और 600 से अधिक लोग घायल हुए हैं.\nहालात को देखते हुए वहां की अंतरिम सरकार ने आपातकाल लागू कर दिया है. पुलिस और सेना को उपद्रवकारियों को देखते ही गोली मारने के आदेश दिए गए हैं.\nकार्यवाहक राष्ट्रपति रोज़ा ओटुनबायेवा ने टेलीविज़न पर दिए गए अपने बयान में कहा, "मैंने अपनी दक्षिणी राजधानी (ओश) में आपातकाल की घोषणा कर दी है."\nओटुनबायेवा ने कहा कि यह दंगा दो समुदायों के युवा समूहों के बीच संघर्ष के बाद शुरू हुआ और समूचे ओश, उसके पड़ोसी जिलों करासू, अरावन और उज्गेन में फैल गया. उन्होंने कहा कि स्थानीय सरकार का स्थिति पर नियंत्रण नहीं रहा. सेना को क़ानून व्यवस्था को बहाल करने के लिए बुलाया गया है और कर्फ़्यू लगा दिया गया है.\nहमने जो सख़्त कदम उठाए हैं उससे विध्वंसक ताक़तों को क़ाबू करने में हमें सफलता मिली है. शहर में सेना तैनात कर दी गई है. हवाई फ़ायरिंग भी की गई है. हिंसा पर उतारू पांच लोगों को हिरासत में लिया गया है. अंतरिम सरकार सभी उपलब्ध संसाधनों का इस्तेमाल कर रही है और शांतिप्रिय नागरिकों की सुरक्षा के लिए आश्वासन देती है. पूरे किर्गिस्तान में सुरक्षा बलों को अलर्ट कर दिया गया है.\nअंतरिम राष्ट्रपति रोज़ा ओटुनबायेवा\nरोज़ा ने कहा, "हमने जो सख़्त कदम उठाए हैं उससे विध्वंसक ताक़तों को क़ाबू करने में हमें सफलता मिली है. शहर में सेना तैनात कर दी गई है. हवाई फ़ायरिंग भी की गई है. हिंसा पर उतारू पांच लोगों को हिरासत में लिया गया है. पूरे किर्गिस्तान में सुरक्षा बलों को अलर्ट कर दिया गया है."\nलेकिन बावजूद इसके शहर के कई इमारतों में आग लगी हुई है. सैकड़ो सैनिक सड़कों पर हालात को क़ाबू करने में लगे हैं.स्थानीय लोगों का कहना है कि अगर उनके यानी उज़बेक नस्ल के लोगों के ख़िलाफ़ हिंसा जारी रही तो उन्हें उम्मीद है कि पड़ोसी देश की उज़बेक सेना उनकी मदद के लिए ज़रूर आएगी.\nउन्होंने बताया कि उनकी महिलाएं और बच्चे उज़बेकिस्तान की सीमा पर चले गए हैं.लेकिन उज़बेकिस्तान की सीमा बंद है. औश हवाईअड्डे पर लगभग एक सौ लोग फंसे हुए हैं जिनमें ज़्यादातर बच्चे और औरतें हैं.\nस्थानीय लोगों का कहना है कि गुरुवार रात को दो गिरोह के बीच लड़ाई शुरु हुई और फिर फ़ायरिंग होने लगी.शुक्रवार को हिंसा जारी रही.\nImage caption किर्गिस्तान में शुक्रवार को भी हिंसा जारी रही.\nऔश किर्गिस्तान के दक्षिण में स्थित है जबकि देश की राजधानी उत्तर में है.\nदोनों हिस्सों के बीच ऊचें पहाड़ है लेकिन देश के दोनों क्षेत्रों में केवल भौगोलिक अंतर नहीं है.\nदोनों इलाक़ों में रहने वाले लोग भी अलग अलग नस्ल के हैं और उनकी आर्थिक स्थिति भी अलग है.\nदक्षिणी किर्गिस्तानराष्ट्रपति कुरमानबेक बाकियेव का गढ़ समझा जाता है.\nइस साल अप्रैल में जातीय हिंसा भड़कने के बाद राष्ट्रपति कुरमानबेक बाकियेव देश छोड़कर भाग गए थे.सुरक्षा बलों और प्रदर्शनकारियों के बीच हिंसा में उस समय 85 लोग मारे गए थे.\nउसके बाद एक अंतरिम सरकार का गठन हुआ जो देश में क़ानून व्यवस्था को बहाल करने की कोशिश कर रही है.\nलेकिन दक्षिणी किर्गिस्तान में हालात नियंत्रण में नहीं आ पा रहे हैं.हाल के दिनों में नस्ली हिंसा की कई घटनाएं सामने आई हैं.\nकुछ लोगों का अनुमान है कि हिंसा के पिछे पूर्व राष्ट्रपति कुरमानबेक बाकिये के समर्थकों का हाथ हो सकता है.\nऔश में अल्पसंख्यक उज़्बेक जाती की एक बड़ी संख्या रहती है.\nकिर्गिस्तान सामरिक दृष्टिकोण से बहुत अहम देश है.\nकिर्गिस्तान में अमरीका और रूस दोनों के सैनिक अड्डे हैं. अफ़ग़ानिस्तान में कार्रवाई के लिए अमरीका किर्गिस्तान के रास्ते रसद और दूसरे सामान भेजता है. चीन जो कि ठीक पूरब में है वो भी किर्गिस्तान में स्थिरता देखना चाहता है.\nअंतरिम सरकार ने अक्तुबर में चुनाव करवाने का वादा किया है. किर्गिस्तान मध्य एशियाई देशों में सबसे ज़्यादा प्रजातांत्रिक देश माना जाता है जहां कि ज़्यादातर देशों में तानाशाही सरकारें हैं.\nकिर्गिस्तान में विपक्ष का तख़्तापलट का दावा


महाराष्ट्रः डिप्टी सीएम पर फंसा पेंच, अजीत पवार ने कहा कि आज नहीं लूंगा शपथ\nHome राज्य महाराष्ट्र महाराष्ट्रः डिप्टी सीएम पर फंसा पें’च, अजीत पवार ने कहा कि आज...\nमहाराष्ट्रः डिप्टी सीएम पर फंसा पें’च, अजीत पवार ने कहा कि आज नहीं लूंगा शपथ\nमहाराष्ट्र में महीने भर से चल रही सियासी उठा’पट’क के बाद महाराष्ट्र को सीएम के रुप में शिवसेना के उद्धव ठाकरे के रुप में आज शाम6बजकर 30 मिनट तक मिल जाएंगे. हालांकि डिप्टी सीएम पद पर पें’च फंस गया है. एनसीपी प्रमुख शरद पवार से मुलाकात के बाद अजीत पवार ने कहा कि मैं आज शपथ नहीं ले रहा हूं. आज शिवसेना, एनसीपी और कांग्रेस के6नेता शपथ लेंगे. डिप्टी सीएम के पद को लेकर पार्टी फैसला करेगी.\nपूर्व केंद्रीय मंत्री और पार्टी के वरिष्ठ नेता प्रफुल्ल पटेल ने कहा कि आने वाले दिनों में राज्य के कैबिनेट मंत्रियों की घोषणा की जाएगी. आज कुल6नेता ही मंत्री के रुप में शपथ लेंगे. एनसीपी प्रमुख शरद पवार से अजीत पवार से मिलने के लिए सुबह में पहुंचे थे, उस समय पार्टी के नेता जयंत पाटिल वहां पर पहले से ही मौजूद थे.\nजब जयंत पाटिल से पूछा गया कि अजीत पवार आज डिप्टी सीएम के रुप में शपथ लेंगे तो उन्होंने कहा कि ये अभी तक तय नहीं हो पाया है इस पर एनसीपी प्रमुख ही फैसला लेंगे.\nहालांकि इस दौरान उन्होंने स्वीकार किया कि वह खुद आज मंत्री पद की शपथ लेने जा रहे हैं, वहीं छगन भुजबाल ने भी स्वीकार किया है कि एनसीपी की तरफ से दो लोगों को चुना गया है जिसमें से एक मैं भी हूं. आज शाम को मैं भी मंत्री पद की शपथ लूंगा.\nPrevious articleपश्चिम बंगाल उपचुनावः जीत के बाद ममता बनर्जी का बड़ा बयान, कहा लोगों ने भाजपा को ठुकरा दिया\nNext articleबड़ी खबरः शपथग्रहण से ठीक पहले उद्धव ठाकरे ने इस पद से दिया इस्तीफा


Chrome Mein Save Password Pop-Ups Kaise Band Karen - Hindi World Tech\nJuly 18, 2021 August 7, 2021 Anku\t0 Comments\tChrome Mein Save Password Pop-Ups Ko Kaise Band Karen, How to Turn Off Save Password Pop-Ups in Chrome in Hindi, एंड्रॉइड पर क्रोम में सेव पासवर्ड पॉप-अप को कैसे बंद करें?\nHow to Turn Off Save Password Pop-Ups in Chrome in Hindi\nGoogle Chrome एक बिल्‍ट-इन पासवर्ड मैनेजर के साथ आता है जो आपको अपने सभी वेबसाइट लॉगिन को सेव करने और सिंक करने में मदद करता है। इसी वजह से हर बार जब आप एक नई वेबसाइट में लॉग इन करते हैं, तो वेब ब्राउज़र आटोमेटिकली “Save Password” का एक पॉप-अप मैसेज दिखाएगा ताकि आप अपने यूजर नेम और पासवर्ड को क्रोम में सेव कर सके। ऐसा करने पर, आपका यूजर नेम और पासवर्ड आपके गूगल अकाउंट से कनेक्‍ट बाकी डिवाइसेस के बीच सींक किया जाएगा।\nलेकिन आपके डिवाइस पर क्रोम पासवर्ड मैनेजर को बंद करने के कई कारण हो सकते हैं। हो सकता है कि आप क्रोम को पासवर्ड सेव करने के लिए कहना बंद कर दें क्योंकि आप इसमें अपने क्रेडेंशियल्स को स्टोर नहीं करना चाहते हैं। या शायद आप पहले से ही एक समर्पित पासवर्ड मैनेजर का उपयोग कर रहे हैं। इसके अलावा, आप निरंतर प्रॉम्प्ट्स से परेशान हो सकते हैं।\nChrome Mein Save Password Pop-Ups Ko Kaise Band Karen\nलेकिन सौभाग्य से, किसी भी ऑपरेटिंग सिस्टम में गूगल पासवर्ड मैनेजर को बंद करना आसान है। इस आर्टिकल में आप सीखने वाले हैं की विंडोज 10 और एंड्रॉइड में पासवर्ड को सेव करने के लिए पूछने से क्रोम को कैसे रोका जाए।\nविंडोज 10 पर क्रोम में सेव पासवर्ड पॉप-अप को कैसे बंद करें?\nWindows Mein Save Password Pop-Ups Ko Kaise Band Karen\nहर बार जब आप किसी वेब पेज पर पासवर्ड एंटर करते हैं, तो गूगल क्रोम आपके क्रेडेंशियल्स को सेव करने के लिए डिफ़ॉल्ट रूप से Save Password का ऑफ़र देता है। यदि आप क्रोम को किसी साइट के लिए Save Password बंद करना चाहते हैं, तो विंडोज 10 पर ऊपरी-दाएं कोने में डिस्‍प्‍ले हो रहे पॉप-अप में Never पर क्लिक करें।\nहालांकि यह उस विशिष्ट साइट के लिए समस्या हल करता है, जबकि क्रोम अन्य वेब पेजेज पर लॉगिन करते समय पासवर्ड सेव करने के लिए कहता रहता है।\nहालांकि, आप इसे गूगल क्रोम की सेटिंग्स से रोक सकते हैं।\nऊपरी-दाएं कोने से प्रोफ़ाइल बटन पर क्लिक करें, और फिर पासवर्ड एक्सेस करने के लिए कुंजी आइकन पर क्लिक करें।\nएक और तरीका है क्रोम के एड्रेस बार में – chrome://settings/passwords टाइप करें और एंटर दबाएं।\nपासवर्ड सेटिंग्स में, इसे डिसेबल करने के लिए “Offer to save passwords” नामक स्विच पर क्लिक करें और क्रोम पासवर्ड मैनेजर को बंद करें।\nजी हां! गूगल क्रोम पासवर्ड सेविंग सुविधा अब डिसेबल हो गई है, और ब्राउज़र अब आपको पासवर्ड सेव करने के लिए प्रॉम्प्ट्स नहीं देगा।\nएंड्रॉइड पर क्रोम में सेव पासवर्ड पॉप-अप को कैसे बंद करें?\nAndroid Mein Save Password Pop-Ups Ko Kaise Band Karen\nएंड्रॉइड स्मार्टफोन और टैबलेट पर पासवर्ड सेव करने के लिए गूगल को कैसे रोकें\nHow to Turn Off Save Password Pop-ups in Chrome\nगूगल क्रोम एंड्रॉइड पर भी आपके पासवर्ड को याद रखने की भी पेशकश करता है। प्रत्येक बार जब आप किसी वेब पेज पर लॉग-इन करते हैं, तो यह आपको स्क्रीन के नीचे पॉप-अप में अपने क्रेडेंशियल्स को सेव करने के लिए प्रेरित करता है।\nयदि आप चाहते हैं की क्रोम इस लॉग-इन क्रेडेंशियल को सेव न करें, तो आप Never पर टैप कर सकते हैं। लेकिन फिर यह केवल इसी साइट के लिए ही होगा। बाकी साइट पर क्रोम आपको यह प्रॉम्प्ट्स दिखाना जारी रखता हैं जबतक कि आप गूगल पासवर्ड मैनेजर को बंद नहीं करते।\nइसे बंद करने के लिए, सबसे पहले, ब्राउज़र के टॉप-राइट साइड में तीन वर्टीकल डॉट्स पर टैप करें।\nफिर, Settings पर टैप करें।\nइसके बाद, Passwords पर टैप करें।\nपासवर्ड पेज पर, Save passwords ऑप्‍शनर स्विच को बंद कर दे।\nक्रोम पासवर्ड मैनेजर डिसेबल हो जाएगा, इसलिए कोई और प्रॉम्प्ट्स आपको परेशान नहीं करेगा।\nहमे उम्मीद है की आज का हमरा यह पोस्ट (Chrome में कष्टप्रद “Save Password” pop-up कैसे बंद करें) आपको पसंद आया होगा. अगर आपको इस पोस्ट से related कोई भी doubt हो, तो हमे जरुर comment करे.\n← Facebook Restricted List in Hindi\nData Science क्या है? Data Science के लिए एक शुरुआती गाइड →\nJuly 9, 2021 August 7, 2021 Anku\t0


द्विआधारी विकल्प संकेतक संचय वितरण या ए - शुरुआती के लिए विदेशी मुद्रा\nध्रुवन्तः चोपरा रिलीज़ की तारीख - मई 30, 2020\nकाल्पनिक मूल्य (USD)0-2500 0002500 000 -5000 0005000 000 - 10 000 000 > 10 000 000 काल्पनिक मूल्य (EUR)0-2000 0002000 000 -4000 0004000 000 -7700 000 >7700 000 काल्पनिक मूल्य (GBP)0- 1 700 000 1 700 000 -3300 0003300 000 -6700 000 >6700 000 नोशनल मूल्‍य (NGN)0- 787 500 000 787 500 000 - 1 द्विआधारी विकल्प संकेतक संचय वितरण या ए 575 000 000 1 575 000 000 -3150 000 000 >3150 000 000 लेवरिज की पेशकश * 1:200 1:100 1:50 1:25 फ्लोटिंग मार्जिन, % 0.5 124। इस मामले में, भुगतान उनसे किए गए आंकड़ों के आधार पर किया जाता है। मासिक व्यय बहुत आसान है - आंकड़े वर्तमान रीडिंग से घटाए जाते हैं, जो पानी की आखिरी गणना में संकेत दिया गया था। फिर पानी का प्रवाह (cu.m.) टैरिफ की दर से गुणा किया जाता है (1 घन मीटर प्रति rubles)। परिणामी राशि देय है।\nरजिस्टर और व्यापार शुरू करते हैं। वहाँ एक डेमो खाता है। आप निवेश के बिना कोशिश कर सकते हैं! MT4 के लिए रंग भरण टेनकान किजुन संकेतक व्यापारियों को उन क्षेत्रों की पहचान करने में भी मदद करता है जो अतीत में समर्थन स्तर या प्रतिरोध स्तर के रूप में सेवा कर चुके हैं। इससे व्यापारी को यह देखने में मदद मिलती है कि मूल्य कार्रवाई इन क्षेत्रों में फिर से कब होगी और फिर व्यापार में चलन के साथ जो भी दिशा में जा रहा है। एक दिलचस्प और सुखद फोटो बुक बनाने का व्यवसाय लोगों के लिए उपलब्ध है जो रचनात्मक पाने के लिए देख रहे हैं। नई सेवा युवा माता-पिता, विवाहित जोड़ों और शादी फोटोग्राफरों के बीच मांग में है। इसमें ग्राहक की तस्वीरों से अलग-अलग यादगार पुस्तक-प्रारूप एल्बम बनाना शामिल है।\nद्विआधारी विकल्प संकेतक संचय वितरण या ए, विश्वसनीय ऑनलाइन ब्रोकर्स के लिए मानदंड\nकोई भी सरकार देश की भलाई के लिए काम करती है, फिर वह किसी भी दल या गठबंधन की सरकार क्यों न हो. यह कार्य निरंतर चलता रहता है. क़ानून बनाते समय संसद में काफ़ी बहस होती है, संसद के बाहर भी काफ़ी चर्चा होती है. उस क़ानून की आवश्यकता और प्रभाव को लेकर गंभीर पक्ष रखे जाते हैं. इस प्रक्रिया से गुज़रकर जो क़ानून तैयार होता है वह पूरे देश के लोगों का भला करता है. लेकिन कोई कल्पना नहीं कर सकता कि संसद इतनी बड़ी संख्या में क़ानून बनाए और वह क़ानून देश के एक हिस्से में लागू ही न हो। पिता की मौत के बाद फैक्टरी से जो पैसे मिले, वे भैया की शादी में खर्च हो गये। उनकी तनख्वाह भी इतनी कम कि अपना ही खर्च चलाना मुश्किल। ऐसी हालत में छोटे भाइयों, बहन और खुद की पढ़ाई के खर्च का तो मुझे बंदोबस्त करना ही था, घर के जरूरी खर्च की जिम्मेवारी भी मेरे सिर आ पड़ी। मैंने रास्ते तलाशे। स्कूल ने मेरे लिए बुक बैंक से किताबों की व्यवस्था करा दी। मेरिट कम पोवर्टी स्कीम के तहत 15 रुपये का वजीफा मिलने लगा। मैंने अपने से नीचे के क्लास के बच्चों को ट्यूशन पढ़ाना शुरू किया। संयुक्त परिवार था, पर परिवार की हालत ऐसी नहीं थी कि मुझे मदद मिल पाती।\nइस एक तस्वीर में जहां एक ओर पांडित्य कर्म करते आचार्य हैं, मध्य में भारत के प्रधानमंत्री नरेंद्र मोदी हैं और उनके बाएं हाथ पर राष्ट्रीय स्वयंसेवक संघ के सरसंघचालक मोहन भागवत बैठे हैं। जॉन डेविसन रॉकफेलर, हेनरी फोर्ड, बिल गेट्स और वारेन बफेट निर्विवाद प्राधिकरण बनाने के क्षेत्र में निर्विवाद अधिकारी हैं। व्यवसाय करने पर उनके विचारों की कुछ विशेषताएं, और सामान्य रूप से जीवन पर, मीडिया के लिए धन्यवाद आज आम जनता के ध्यान में उपलब्ध हैं। वित्तीय द्विआधारी विकल्प संकेतक संचय वितरण या ए टाइकून द्वारा बयान व्यापार, नेतृत्व, सफलता, उपलब्धियों, समय के मूल्य और आत्मविश्वास के बारे में उद्धरण में पार्स किए जाते हैं। उनले पहिलो चरणमा ९० वटा गाडीको साँचो बुझाएको र केहीदिन संकलन गरेर थप बुझाउने पनि बताए। ‘अहिलेकै अवस्थामा बैंकबाट साँचो फिर्ता ल्याएर गाडी चलाउने कुरा रहन्न। गाडीको ऋण कसरी असुल्ने भन्ने अब बैंकले नै बुझ्नुपर्छ,’ उनले भने, ‘वित्तीय संस्था डुब्ने अवस्था आउनेछ। त्यसको जिम्मेवार राज्य हुनेछ।’।\nएसएमए के उपयोग के साथ, हम यह बता सकते हैं कि एक जोड़ी चल रही है, प्रवृत्त हो रही है, या बस लेकर है। वर्तमान में, पैसे बचाने के लिए सबसे लोकप्रिय तरीका है, रूसियों बैंक जमा में योगदान के लिए माना जाता है। उन्होंने कहा कि निवेश फंड में निवेश की तुलना में नागरिकों के लिए अधिक विश्वसनीय है। शायद इस वजह से निजी धन निवेश करने के लिए केवल बचत बैंक हो सकता है सोवियत युग के दौरान सोच की जड़ता की वजह से है।\nकुछ व्यापक रूप से उपयोग किए जाने द्विआधारी विकल्प संकेतक संचय वितरण या ए वाले आधारभूत विश्लेषण साधन हैं।\nयह आपको उनके दिल की दर को प्राप्त करने के महत्व को समझने का एक आसान तरीका देने के लिए समझ में आता है। MIO स्लाइस द्वारा उपयोग किया जाने वाला PAI सिस्टम बस यही करता है। आपको प्रति मिनट बीट्स के बारे में कुछ भी जानने की ज़रूरत नहीं है अगर आप इसके बजाय अपने पीएआई स्कोर को 100 या एक सप्ताह के दौरान बेहतर बनाए रखने पर ध्यान केंद्रित करते हैं। प्रभावी रूप से, इसका मतलब है कि आपके पास उच्च-तीव्रता वाले दिन और आलसी दिन हो सकते हैं - यह इस बारे में नहीं है कि आप किसी भी एक दिन में कितने कदम उठाते हैं। इसलिए अवधारणा सही है।\nउदाहरण के लिए, हमने खरीदने के लिए एक सौदा खोला और कीमत हमारी दिशा में चली गई। जब एटीआर एक नया LOCAL अधिकतम दिखाता है तो लाभ (या मुनाफे का हिस्सा) लेना उचित है। इसका मतलब है कि कीमत संभवतः अपने स्थानीय अधिकतम के पास है और एक रोलबैक बहुत संभव है। यही है, फिर हम बेहतर कीमत पर बाजार में फिर से प्रवेश कर सकते हैं।\nकरदाताओं के लिए सम्मान: इस आगामी बीमा योजना के तहत, योग्य व्यापारियों द्वारा मांग की जा सकती है जो पसंदीदा सामान्य सीमा से अधिक कर का भुगतान कर रहे हैं, उन्हें कुछ विशेष सम्मान के साथ माना जाना चाहिए।\nयदि आपको एक तापमान परिवर्तन दिखाई देता है जो कम से कम तीन दिनों तक या आपके चक्र के अंत में बना रहता है, तो आप अपने फॉलिकुलर चरण और ल्यूटल चरण के तापमान के बीच एक रेखा खींच सकती हैं। यदि भाग्यशाली रहीं, तो आप एक स्पष्ट बदलाव देख सकेंगी, और लुटियल चरण में शरीर के सबसे कम बुनियादी तापमान और फॉलिकुलर चरण में शरीर के उच्चतम बुनियादी तापमान के बीच अंतर को पहचान सकेंगी। यह महत्वपूर्ण है: में अपनी कुंजी सहेजें सुरक्षित स्थान! यदि आप इसे खो देते हैं, तो इसे पुनर्प्राप्त करना असंभव होगा, या बहुत मुश्किल होगा।\n4. विदेशी मुद्रा पर उत्तोलन - यह क्या है और इसे कैसे चुनना है। घरेलू वायदा बाजार में सोना मंगलवार को सोमवार को रिकॉर्ड स्तर- 52,410 से ऊपर चढ़कर 52,435 पर पहुंच गया. Multi Commodity Exchange (MCX) पर गोल्ड फ्यूचर की कीमतों में 0.64 फीसदी की बढ़त के साथ 334 रुपए की बढ़ोतरी दिखी, जिसके बाद सोना 52,435 के रिकॉर्ड हाई स्तर पर पहुंच गया।\nसभी प्रस्तावित साइटों पर नीचे हर दिन पैसा कमाया वापस ले सकते हैं। आप कई द्वि-कारक प्रमाणीकरण विधियों का उपयोग कर सकते हैं, लेकिन पाठ संदेश (एसएमएस) प्राधिकरण सक्षम होना आवश्यक है (या कम से कम सुरक्षा द्विआधारी विकल्प संकेतक संचय वितरण या ए कुंजी और कोड जनरेटर चालू होना चाहिए)। यह सुविधा आपको वित्तीय उपकरणों के मूल्य में अंतर करने की अनुमति देती है, जो बड़ी साइटों पर दर्शायी जाती है। ऐसे मामलों में न्यूनतम प्रविष्टि सीमा घट जाती है आज मैं इसके बारे में बताऊंगा।\n3) वर्तमान बोनस - जमा के बाद replenishments में आरोप लगाया है कि पैसे की राशि। शुरुआती के लिए विदेशी मुद्रा यूएसएसआर में, एक कंप्यूटर के पहले लेखक, जिसका आविष्कार दिसंबर 1948 में किया गया था, वे हैं I S. Bruk और B. I. Rameev। और शेष कार्यक्रम के साथ पहला सोवियत कंप्यूटर 1951 में एस ए लेबेडेव (एमईएसएम एक छोटी इलेक्ट्रॉनिक गिनती मशीन है) के निर्देशन में बनाया गया था। 1953 में, सोवियत संघ में, मशीनों का धारावाहिक उत्पादन शुरू हुआ, जिनमें से पहले बीईएसएम -1, स्ट्रेला थे।\nएक विश्वसनीय दलाल के लिए मानदंड मई 7, 2017\nबाइनरी ऑप्शन्स के फायदे मार्च 9, 2017\nद्विआधारी विकल्पों के बारे में पूरी सच्चाई का वास्तविक और सरल है अप्रैल 4, 2020


Afghanistan : Bomb blast outside Bank, 29 killed, 50 injured | अफगानिस्तान में बैंक के बाहर धमाका, 29 की मौत, 50 से ज्यादा घायल - दैनिक भास्कर हिंदी\nअफगानिस्तान में बैंक के बाहर धमाका, 29 की मौत, 50 से ज्यादा घायल...\nअफगानिस्तान में बैंक के बाहर धमाका, 29 की मौत, 50 से ज्यादा घायल\nटीम डिजिटल, काबुल. अफगानिस्तान के हेलमंड प्रांत की राजधानी लश्कर गाह में आत्मघाती कार बम धमाका हुआ है. यहां न्यू काबुल बैंक की ब्रांच के बाहर यह विस्फोट हुआ है. धमाके में 29 लोगों की मौत हो गई है, वहीं 50 से ज्यादा लोग घायल हो गए हैं. बम धमाके के बाद यहां फायरिंग की भी सूचना है.\nघटना स्थानीय समय अनुसार दोपहर करीब 12 बजे हुई. बम धमाके के बाद यहां आपात स्थिति लागू कर दी गई है. भारी संख्या में सुरक्षा बल घटनास्थल पर पहुंच चुके हैं. धमाके वाली जगह देश की राजधानी काबुल से करीब 550 किलोमीटर की दूरी पर है. अभी तक किसी संगठन ने इस हमले की जिम्‍मेदारी नहीं ली है.\nराज्‍य के गर्वनर उमर जाक ने बताया कि मामले की जांच शुरू कर दी गई है. उन्होंने बताया कि धमाके में बड़ी संख्या में सुरक्षाकर्मी और नागरिक घायल हुए हैं, जिनका इलाज अस्पताल में किया जा रहा है.


वैज्ञानिक साक्ष्य जुटाएं, ताकि सजा से बच न पाएं अपराधी - Amja Bharat\nHome उत्तर प्रदेश वैज्ञानिक साक्ष्य जुटाएं, ताकि सजा से बच न पाएं अपराधी\nवैज्ञानिक साक्ष्य जुटाएं, ताकि सजा से बच न पाएं अपराधी\nआईजी ने फारेंसिक टीम, साइबर क्राइम पुलिस थाना प्रभारी के साथ की समीक्षा बैठक\nबांदा, के एस दुबे । चित्रकूटधाम परिक्षेत्र के आईजी के. सत्यनारायणा ने शनिवार को पुलिस लाइन सभागार में फारेंसिक टीम, साइबर क्राइम पुलिस थाना के प्रभारी व कर्मचारियों के साथ समीक्षा बैठक की। इस दौरान आईजी ने पुलिस टीमों से कहा कि साक्ष्य न होने के कारण, गवाहों के मुकर जाने से अभियोग में सजा अपराधियों को नहीं मिल पाती। इसलिए अब वैज्ञानिक साक्ष्य जुटाने की जरूरत है ताकि अपराधी सजा से किसी हाल में न बच सकें।\nआईजी की समीक्षा बैठक में मौजूद पुलिस अधिकारी\nआईजी ने कहा कि हत्या, हत्या का प्रयास, लूट, डकैती, बलात्कार, मादक पदार्थों की बरामदगी और शस्त्र बरामदगी के अनावरण के लिए वैज्ञानिक/तथ्य परक साक्ष्य संकलित करने में केाई कोताही न बरती जाए। घटनास्थल पर तत्काल पहुंचकर फारेंसिक, फील्ड यूनिट टीम के अधिकारी व कर्मचारी वैज्ञानिक साक्ष्य एकत्रित करें। आईजी ने प्रत्येक सदस्य से उनकी दक्षता के मुतबिक किए गए प्रशिक्षण एवं कार्यों के बारे में जानकारी प्राप्त की। प्रभारी निरीक्षक कोतवाली कर्वी अरुण कुमार पाठक् ने पुलिस लाइन में नवगठित रेंज फील्ड यूनिट को अवगत कराया कि फील्ड यूनिट को तत्काल घटना की सूचना प्राप्त होने पर मौके पर पहुंचना चाहिए। घटनास्थल के चारों तरफ यलो टेप से सुरक्षित कर साक्ष्यों का अध्ययन कर संककिल तकिया जाए। इसके अलावा अन्य मामलों पर भी जानकारी आईजी ने हासिल की। डा. प्रवीन श्रीवास्तव द्वारा फिंगर प्रिंट व वैंजीडीन टेस्ट का लाइव डेमोनस्ट्रेशन दिया गया और समस्त प्रतिभाग करने वाले अधिकारी, कर्मचारियों से भी प्रेक्टिकल करवाए गए। फारेंसिक टीम को समय-समय पर प्रशिक्षित करने के लिए बाहर से एक्सपर्ट को बुलाया जाएगा। एफएसएल टीम लगातार साइबर थाने के संपर्क में रहेगी। यदि साइबर से संबंधित कोई बात की जानकारी होती है तो मिलकर कार्य करेंगे।


मोदी को नुकसान पहुंचाने के लिए UP में4काम कर रहे हैं नीतीश कुमार - Nitish Kumars UP game plan: ban liquor, get support from BSP rebels\nमोदी को नुकसान पहुंचाने के लिए UP में4काम कर रहे हैं नीतीश कुमार\nकुलदीप सरदारजुलाई 19, 2016 08:19 AM\nबिहार में बीजेपी को हराने वाले नीतीश कुमार उत्तर प्रदेश चले आए हैं. चार काम कर रहे हैं. धड़ाधड़ सभाएं, कुर्मी वोटों को तोड़ने की कोशिश, मायावती के बागियों से दोस्ती और UP में शराब बैन की वकालत.\nयूपी में जेडीयू का असर कभी नहीं रहा. लेकिन पहली बार जेडीयू प्रदेश में इतना एग्रेसिव कैंपेन कर रही है. नीतीश ने शुरुआत बिहार की सीमा से लगे पूर्वी यूपी से की. लेकिन सभाओं में जब ठीक-ठाक भीड़ आने लगी तो उनके मंसूबे बढ़ गए. नजरें अब पूरे प्रदेश पर हैं. रविवार को उन्होंने इलाहाबाद के पास फूलपुर में सभा की और अब कानपुर जा रहे हैं.\nसीधे मौर्य के घर में चैलेंज\nफूलपुर ही वो जगह है जो एक जमाने में जवाहरलाल नेहरू की सीट थी. अब बीजेपी के प्रदेश अध्यक्ष केशव प्रसाद मौर्य वहां से सांसद हैं. नीतीश कुमार सीधे बीजेपी के मुखिया के घर में घुसकर चुनौती दे रहे हैं.\nइस रैली के लिए शरद यादव और केसी त्यागी पहले ही फूलपुर में डट चुके थे. बिहार के ग्रामीण विकास मंत्री श्रवण कुमार 12 जुलाई से ही इलाहाबाद में बैठे थे और माहौल बनाने में लगे थे.\nफूलपुर में नीतीश की सभा\nआरके चौधरी और नीतीश ने मिलाया हाथ\nशराबमुक्त और संघमुक्त भारत के सपने में उन्होंने बसपा के बड़े बागी नेता को भी साथ ले लिया है. इस रैली में पूर्व बसपा नेता आरके चौधरी भी शामिल हुए तो सबकी आंखें बड़ी हो गईं.\n26 जुलाई को नीतीश आरके चौधरी के मंच पर होंगे. जानकारी के मुताबिक, मायावती को ताकत दिखाने के लिए चौधरी 26 जुलाई को लखनऊ के बिजली पासी किला में रैली करेंगे और अगले सियासी कदम का ऐलान करेंगे.\nआरके चौधरी बसपा में छोटे-मोटे पद पर नहीं थे. महासचिव थे. बसपा के फाउंडिंग मेंबर थे. 1981 से कांशीराम के साथ थे. चार बार विधायक रहे हैं. चार बार उन्हें प्रदेश सरकार में मंत्री बनाया गया था. वह पासी कम्युनिटी से आते हैं. पासी समुदाय में अच्छी पकड़ रखने वाले आरके चौधरी करीब तीन साल पहले खत्म हो चुके संगठन बीएस-4 (बहुजन समाज स्वाभिमान संघर्ष समिति) को दोबारा जिलाएंगे और मायावती के खिलाफ बिगुल फूकेंगे. नीतीश से उनकी दोस्ती बसपा और भाजपा दोनों के लिए चिंता की बात है.\n‘मुझे मां गंगा ने नहीं बुलाया, मैं खुद आशीर्वाद लेने आया’\nइसके बाद नीतीश कुमार का अगला ठिकाना कानपुर होगा. अगले महीने नीतीश कुमार की कानपुर के घाटमपुर में सभा होगी. इससे पहले नीतीश पूर्वांचल के बनारस और मिर्जापुर में सभाएं कर चुके हैं, जहां अच्छे-खासे कुर्मी वोट हैं और जहां इन दिनों NDA का कब्जा है.\nनीतीश का सीधा टारगेट मोदी और बीजेपी को नुकसान पहुंचाना है. बनारस में जब वो गंगा किनारे पहुंचे तो मोदी के उलट बोले, ‘मां गंगा ने मुझे बुलाया नहीं है. मैं खुद आशीर्वाद लेने आया हूं.’ मोदी ने महात्मा गांधी से प्रेरित होकर स्वच्छ भारत अभियान चलाया था. नीतीश ने जब बिहार में शराबबंदी कानून बनाया तो वो भी लोगों को बताना नहीं भूले कि गांधी शराब को देश और समाज के पतन की वजह मानते थे.\nनीतीश की नजर महिलाओं और कुर्मी वोटरों पर हैं. उत्तर प्रदेश में कुर्मी, पटेल, शाक्य, राजभर, कुशवाहा और मौर्य लगभग एक सी जातियां हैं और ये पूरे प्रदेश में फैले हुए हैं. इन चुनाव में इन वोटरों के कई दावेदार हैं. हर पार्टी इन्हें लुभाने में लगी है. इसी के तहत बीजेपी ने केशव प्रसाद मौर्य को यूपी बीजेपी की कमान सौंपी और अनुप्रिया पटेल को टीम मोदी में जगह दी गई.\nसमाजवादी पार्टी ने भी मौके की नजाकत को समझा और पुरानी दुश्मनी भूलकर मुलायम सिंह यादव ने बेनी प्रसाद वर्मा को गले से लगाया और राज्यसभा भेज दिया. स्वामी प्रसाद मौर्य जब मायावती से बगावत करके अलग हो गए तो बीजेपी से लेकर समाजवादी पार्टी दोनों ने उन्हें चारा डाला.\nपिछड़ों का एक नया मोर्चा, जिसके नेता नीतीश कुमार?\nपिछले हफ्ते मोदी के मंत्रिमंडल में शामिल राष्ट्रीय लोक समता पार्टी के उपेंद्र कुशवाहा ने भी स्वामी प्रसाद मौर्य से मुलाकात की और उन्हें एनडीए में आने का न्योता भी दिया. लेकिन उन्होंने अपना नया संगठन बहुजन लोकतांत्रिक मंच नाम से बना लिया है. 22 सितम्बर को वह लखनऊ में रैली करेंगे और मिशन 2017 की भी शुरुआत करेंगे.\nस्वामी का कहना है कि देवी पाटन मंडल, बस्ती मंडल, गोरखपुर मंडल, फैज़ाबाद मंडल, और इलाहाबाद, वाराणसी, आजमगढ़ मंडल की कमेटियां गठित की गई हैं जहां पदाधिकारियो को तैनात किया गया है. जिले के पदाधिकारी विधानसभा के पदाधिकारी को तैनात करेंगे.\nबीजेपी में अमित शाह और उनकी टीम ने पूरी ताकत लगा रखी है कि किसी तरह से कुशवाहा, कुर्मी, पटेल वोट बैंक को अपने साथ जोड़ा जाए. लेकिन नीतीश कुमार देश में सबसे कद्दावर कुर्मी नेता हैं और उनका इस तरह से यूपी में सक्रिय होना बीजेपी की कोशिशों में पलीता लगा सकता है.\nBJP के लिए चिंता की बात!\nबीजेपी के लिए सबसे ज्यादा चिंता की बात यह भी है कि नीतीश कुमार अपनी ताकत बढ़ाने के लिए छोटी-छोटी पार्टी और नेताओं को साथ जोड़ने में भी लग गए हैं. आरके चौधरी साथ आ गए हैं. कल को स्वामी प्रसाद मौर्य भी आ सकते हैं. उधर अपना दल की अध्यक्ष कृष्णा पटेल भी बीजेपी से गठबंधन तोड़ चुकी हैं. वो भी इस मोर्चे में शामिल हो सकती हैं.\nकानपुर, इलाहाबाद, फतेहपुर, मिर्जापुर, सोनभद्र, जालौन, उन्नाव, प्रतापगढ़, कौशांबी और श्रावस्ती के इलाकों में कुर्मियों की आबादी बहुत है और इसीलिए नीतीश कुमार इन्हीं इलाकों में पूरी ताकत लगा रहे हैं. छोटे-छोटे क्षत्रपों को साथ लेकर वो ओबीसी-दलित वोटरों का वैकल्पिक मोर्चा बना रहे हैं.\nयूपी का दंगल पहले से ही कम दिलचस्प नहीं है. नीतीश के भी अखाड़े में उतरकर ताल ठोंकने से मुकाबला और भी रोचक हो गया है.\nशराबबंदी की बात औरतों को अपील कर रही है. नीतीश कुमार की इस चाल से सबसे ज्यादा फिक्रमंद कोई है, तो वो है बीजेपी.\n1. पत्तों की तरह टूट रहे बसपा नेताओं को लपकेगा कौन?\n2. कहानी राजनाथ सिंह की, जिनके PM बनने की भविष्यवाणी अभी मरी नहीं\n3. यूपी चुनाव जीतने के लिए सभी पार्टियों को करने होंगे ये 5-5 काम\n4. मुख्तार अंसारी के दोस्त को तोड़कर BJP ने बनाई स्ट्रैटजी!\nयूपी चुनाव जीतने के लिए सभी पार्टियों को करने होंगे ये 5-5 काम\n'एक वेश्या से भी बदतर चरित्र की आज मायावती हो गई हैं'\nPrevious Previous post: यूपी चुनाव जीतने के लिए सभी पार्टियों को करने होंगे ये 5-5 काम\nNext Next post: जब 21 साल की मायावती ने मंच पर जाकर केंद्रीय मंत्री की धज्जियां उड़ा दी थीं